EBAZPENA, 2021eko uztailaren 26koa, Ingurumenaren Kalitatearen eta Ekonomia Zirkularraren zuzendariarena, zeinaren bidez formulatzen baita Iurretako (Bizkaia) Padureta etxebizitza-sektoreko Plan Partzialaren barruko lehenengo aldaketaren ingurumen-txosten estrategikoa. - Eusko Jaurlaritza - Euskadi.eus\n2021eko otsailaren 12an, Iurretako Udalak Iurretako Padureta etxebizitza-sektoreko Plan Partzialaren barruko lehenengo aldaketari buruzko (aurrerantzean, Planaren Aldaketa) ingurumen-txosten estrategikoa egiteko eskaera aurkeztu zion ingurumen-organoari, Ingurumen-ebaluazioari buruzko abenduaren 9ko 21/2013 Legean xedatutakoaren arabera. Eskabidearekin batera, zenbait dokumentu aurkeztu ziren, hala nola Planaren zirriborroa eta ingurumen-dokumentu estrategikoa, zeinak abenduaren 9ko 21/2013 Legearen 16. eta 29. artikuluetan xedatutako edukia baitzuen.\n21/2013 Legearen 30. artikulua aplikatuta, 2021eko otsailaren 22an Eusko Jaurlaritzako Ingurumen Kalitatearen eta Ekonomia Zirkularraren Zuzendaritzak kontsulta-izapidea egin zien administrazio publiko ukituei eta interesdunei; jasotako erantzunen emaitzak espedientean bildu dira. Halaber, espedientean jasotako dokumentuak eskuragarri egon ziren Ekonomiaren Garapen, Jasangarritasun eta Ingurumen Sailaren webgunean, interesdun orok ingurumenaren arloan egokitzat jotzen zituen oharrak egin ahal izateko.\nIngurumen-ebaluazioari buruzko Legearen (abenduaren 9ko 21/2013 Legea) 1. artikuluan ezarritakoaren arabera, lege horren helburua da ingurumenean ondorio esanguratsuak izan ditzaketen plan, programa eta proiektuen ingurumen-ebaluazioa arautuko duten oinarriak ezartzea; horrela, ingurumenaren babes-maila handia bermatuko da, garapen jasangarria sustatzeko helburuarekin.\nAbenduaren 9ko 21/2013 Legearen 6.2 artikuluan jasotako kasuen artean dago Iurretako Padureta etxebizitza-sektoreko Plan Partzialaren barruko lehenengo aldaketa. Izan ere, artikulu horretan ezartzen da zein diren ingurumen-organoak egindako ingurumen-ebaluazio estrategiko sinplifikatutik pasatu behar diren plan eta programak honako hauek zehazteko: planak edo programak ez duela eragin nabarmenik ingurumenean ingurumen-txosten estrategikoan ezarritakoaren arabera, edo plan edo programen gaineko ohiko ingurumen-ebaluazio estrategikoa egin beharra, haiek ingurumenerako eragin nabarmenak ekar litzaketelako.\nPlanaren Aldaketaren ingurumen-ebaluazioaren espedienteko dokumentazio teknikoa eta txostenak aztertu ostean, eta kontuan hartuta ingurumen-ebaluazio estrategikoa zuzena eta indarreko araudian ezarritako alderdien araberakoa dela, ingurumen-txosten estrategiko hau ematen du Ingurumen Kalitatearen eta Ekonomia Zirkularraren Zuzendaritzak (eskumena duen organoa da, Ekonomiaren Garapen, Jasangarritasun eta Ingurumen Saileko egitura organiko eta funtzionala ezartzen duen otsailaren 23ko 68/2021 Dekretuaren arabera). Ingurumen-txosten estrategiko honetan, Planaren Aldaketak ingurumenean ondorio esanguratsuak izan ditzakeen edo ez aztertzen da, eta, ondorioz, ingurumen-ebaluazio estrategiko arruntaren prozedura bete behar duen, edota, bestela, zer baldintzatan garatu behar den Plana, ingurumena behar bezala babeste aldera.\nLehenengoa. Iurretako Padureta etxebizitza-sektoreko Plan Partzialaren barruko lehenengo aldaketaren ingurumen-txosten estrategikoa formulatzea. Hona hemen txostenaren edukia:\nPlanaren Aldaketaren eremua Padureta sektoreari dagokio. 72.381 m2-ko azalera du eta Iurretako udalerriko Plangintzako Arau Subsidiarioek zehazten dutenez (Bizkaiko Aldizkari Ofiziala, 2001eko abenduaren 3koa), bizitegi-lurzoru urbanizagarriko sektore bat da (BLUS) Padureta.\nSektorea garatzeko Plan Partziala behin betiko onartu zen ekainaren 28ko 1105/2006 Foru Aginduaren bidez. Hala ere, exekuzioa geldiarazi egin zen, 2007/60/EE Zuzentarauaren transposizioaren ondorioz. Zuzentarau horren bidez, Kantauri Ekialdeko Mugape Hidrografikoaren Uholde Arriskua Kudeatzeko Plana (UAKP) egin zen, eta bertan, Durangoko Uholde Arrisku Handiko Eremurako (UAHE) aurreikusitako babes-jarduketak barne hartu ziren.\nPlanaren Aldaketaren helburua da indarrean dagoen Plan Partziala 2007/60/EE Zuzentarauaren transposiziotik eratorritako zehaztapenetara egokitzea, jabari publiko hidraulikoa babesteko eta uholde-arriskua prebenitzeko. Aldaketak, funtsean, urbanizazioak Ibaizabal ibaiaren eskuinaldearekiko dituen ubide-atzeratzeei eragiten die; horrek esan nahi du aurrez sektorearen hegoaldean definitutako dentsitate txikiko bizitegi-eremua eta bide-tartea kenduko direla, eta, horren ordez, espazio libre bat antolatuko dela.\nProposatutako Planaren Aldaketan jasotako antolamenduaren helburuak eta irizpideak honako puntu hauetan laburbiltzen dira:\nIndarrean dauden Iurreta udalerriko Plangintzako Arau Subsidiarioetan ezarritako zehaztapenak formalizatzea.\nAntolamendua uren arloan eskumena duen administrazioak ezarritako irizpideetara egokitzea.\nIbaizabal ibaiaren ertzean parke handi bat eta oinezkoentzako pasealeku bat sortzea, eta hura sektoreko espazio libreen multzoan sartzea, bai eta udalerriko bizitegi-lurzoruaren multzoan ere.\nBidegorri-zati bat aurreikustea eremuko bizikleta-sarea osatzeko, tokiko komunikazio-sistemaren barruan.\nUdalerriari Udalak tasatutako prezioan etxebizitza eskaintza nahikoa ematea, egoera ahulenean dauden sektore sozioekonomikoak merkatuan sartu ahal izateko.\nEgoiliarrentzako aparkalekuak sortzeko aukera ematea eta sektorearen ingurunerako erabilgarria izatea, bertan defizit handia baitago.\nJarduketa-eremuak 72.381 m2-ko azalera du; horietatik 55.998 m2 lurzoru publikoari dagozkio eta 16.383 m2 lurzoru pribatuari. Babes publikoko etxebizitza-gunerako (E lurzatia, 2.775 m2-koa), bi bloke eraikitzea aurreikusi da, beheko solairuan ataripe batez lotuak eta guztira 61 etxebizitzaz osatuak. Etxebizitza libre kolektiboko gunerako (A, B eta C lurzatiak, 11.900 m2-koak) 244 etxebizitza aurreikusi dira, 3 azpieremutan banatuta. F lurzatiak (1.562 m2 izango ditu) ekipamendu pribatu bat izango du.\nEraikin guztiek sotoak edo sestra azpiko garajeak dituzte.\nEspazio libreak bi multzotan banatu dira. Alde batetik, lorategi eta jolasguneetarako ELak egongo dira, 10.143 m2-ko azalerakoak, sektorearen erdigunean kokatuta, eta auzo osorako pasealeku eta herriko plaza multzo bat osatuko dute. Beste aldetik, babeseko ELa egongo da, ibaiertzeko parke bat, 28.273 m2-koa, zeina partzialki urpean geratu ahal izango baita, Ibaizabal ibaiko uholde-arriskuaren ondorioz.\nAurreikusitako zuzkidurak kontuan hartuta, G lurzati bat antolatu da ekipamendu sozial gisa (902 m2), H lurzati bat eskolaurreko irakaskuntza-ekipamendu gisa (912 m2) eta I lurzati bat eskolako irakaskuntza-ekipamendu gisa (4.089 m2).\nAzkenik, barneko errepide-sarean bi puntutan Maspe kalearekin lotuko duen bide nagusi bat egongo da eta indarreko Plan Partzialean proposatutako Ibaizabal ibaiarekiko errepide paraleloa kenduko da. Eremuaren ekialdean lur gaineko aparkaleku bat antolatuko da, gutxi gorabehera 140 plazakoa.\nPlanaren Aldaketak ez dakar indarreko plangintzan aurreikusitako eraikigarritasuna, okupazioa edo etxebizitza-kopurua handitzea.\nAldatutako Plana dagokion eraikuntza- eta hirigintza-proiektuaren bidez gauzatuko da.\nPlanak zenbateraino ezartzen duen proiektuetarako esparru bat: aurkeztutako dokumentazioaren arabera, Planaren Aldaketak ez dauka baldintzatzailerik, besteak beste, kokapen, ezaugarri, neurri edo funtzionamenduari dagokienez, etorkizunean proiektuen ingurumen-inpaktuaren ebaluazioari buruzko legeetan zerrendatutako kategoriaren batekoak diren proiektuak baimentzeko.\nPlanak zer neurritan eragiten duen beste plan edo programa batzuetan, hierarkizatuta daudenetan barne: Planaren Aldaketa 72.381 m2-ko azalerako bizitegi-lurzoru urbanizagarriko sektore bati dagokio. 2007/60/EE Zuzentarautik eta Uholde Arriskua Kudeatzeko Planetik (UAKP) eratorritako baldintza sektorialak barne hartzen ditu; ondorioz, Ibaizabalen ibilguaren ondoan babesteko gune libre handi bat antolatzen du eta, bertan, Durangoko UAHErako aurreikusitako uholde-arriskuari aurre egiteko babes-jarduketak egingo dira. Planaren Aldaketa bat dator Kantauriko Konfederazio Hidrografikoak uholdeen aurrean neurriak hartzeko definitutako urbanizazioaren muga-lerroarekin. Planaren Aldaketaren ezaugarriak kontuan hartuta, ez du ingurumen-eragin nabarmenik izango beste plan edo programa batzuetan. Ez da aurkitu plangintza nagusiarekiko bateraezintasunik.\nPlana egokia den ingurumen-kontsiderazioak integratzeko, bereziki garapen jasangarria sustatzeko helburuarekin: Planaren Aldaketa egokitzat jotzen da garapen jasangarria sustatzen duten ingurumen-kontsiderazioak integratzeko; izan ere, eraikin berriek energia-aurrezpena eta -efizientzia sustatzeko praktikak bultzatuko ditu.\nPlanari loturiko ingurumen-arazo adierazgarriak: ez da hauteman Planaren Aldaketa gauzatzearen ondoriozko ingurumen-arazo adierazgarririk, betiere, eraginpeko eremuarekin lotura duten esku-hartzeak eta jarduerak, besteak beste, segurtasun eta osasunari, ingurumenari, hondakinen kudeaketari, kutsadura akustikoari eta kultura-ondarearen babesari dagokienez indarrean dagoen araudia betez gauzatzen badira.\nPlanaren Aldaketaren eremua 72.381 m2-ko azalera duen Padureta sektoreari dagokio eta Bizkaiko Iurreta udalerriaren hego-ekialdean dago, Durango udalerriarekiko mugan. Hegoaldean Ibaizabal ibaia du mugakide, ipar-ekialdean Maspe kalea eta mendebaldean BI-623 errepidea.\nIngurumen-baldintzatzaile nagusia Ibaizabal ibaia da, zeina sektorearen hegoaldetik pasatzen baita, ekialde-mendebalde norabidean. Zehazki, ibilguaren zati hori Durangoko UAHE gisa identifikatuta dago (ES017-BIZ-9-1 kodea) eta Paduretako ibarraren zati handi bat, non garapen berria aurreikusten baita, lehentasunezko fluxu-eremuan dago eta 10, 100 eta 500 urteko errepikatze-denborako uholde-arriskua du.\nEkainaren 19ko 118/2006 Foru Dekretuaren bidez onartutako bisoi europarraren (Mustela lutreola) kudeaketa-planaren arabera, ingurune horretako sare hidrografikoa espezie horrentzako Interes Bereziko Eremua da.\nAztertutako eremuan, lurzorua kutsa dezaketen jarduerak edo instalazioak dituzten edo izan dituzten lurzoruen inbentarioan dauden 4 lurzati identifikatu dira (kodeak: 48910-00011, 48910-00012, 48910-00016 eta 48910-00157). IHOBEk emandako informazioaren arabera, aipatutako lurzatiek lurzoruaren deklarazioa lortzeko espedienteak hasita dituzte, eta prozesu hori 48910-00016 lurzatiaren azterketa-eremuarekin bat datozen finketarako baino ez da amaitu (Ingurumen Administrazioaren zuzendariaren 2014ko maiatzaren 15eko Ebazpena, zeinak Bizkaiko Iurreta udalerriko Maspe kaleko 9. zenbakiko orube bati dagokion lurzoruaren kalitatea deklaratzen baitu, Lurzorua ez kutsatzeko eta kutsatutakoa garbitzeko otsailaren 4ko 1/2005 Legean araututako prozeduraren arabera). Kokapen horren lurzoruaren kalitateari buruzko adierazpenaren arabera, bateragarria da parke publikoaren pareko erabilerekin, Lurzorua ez kutsatzeko eta kutsatutakoa garbitzeko otsailaren 4ko 1/2005 Legeari jarraituz.\nGaur egun dagoen landaredia baratze, fruta-arboladi, zelai eta harizti azidofilo edo harizti misto gazte edo degradatuen mosaiko bat da eta, horrez gain, alfer-lurretan landaredi erruderala dago. Flora aloktono inbaditzaileko ale batzuk ikusi dira eta ibaiertzeko haltzadi eurosiberiarraren Batasunaren intereseko lehentasunezko habitataren lurzati txiki bat (91E0* kodea) hego-ekialdeko muturrean.\nEz da aurkitu bestelako baldintzatzaile aipagarririk: Planaren Aldaketak xede duen eremuan ez dago naturagune babesturik edo hezegunerik. Halaber, ez da interes geologikoko tokirik identifikatu, eta ez dago Igarobide Ekologikoen Sareko elementurik. Eremuan ez da kultura-ondarearen elementurik identifikatu. Sektorea kalteberatasun txikiko lekuetan dago, akuiferoaren kutsadura-arriskuari dagokionez.\nTestuinguru horretan, obren fasean, okupatuko diren lursail berrietan dagoen landarediari eragingo zaio. Era berean, aldi baterako eraginak sortuko dira, adibidez: lur-mugimenduak egitean uren kalitatea gutxituko da, hondakinak sortuko dira, kutsatuta egon daitezkeen lurzoruetan lur-mugimenduak egitearen ondoriozkoak barne, ustekabeko isurketak sortzeko arriskua egongo da eta zarata, hautsa, bibrazioak eta abar areagotzearen ondorioz eragozpenak sor daitezke, besteak beste.\nSor daitezkeen ingurumen-arriskuei dagokienez, proposatutako antolamendua UAKPren zehaztapenetara egokitzen da, uholde-arriskua murrizteko Durangoko UAHEaren jarduketei dagokienez. Beraz, ez da aurreikusten jarduketa horiek gauzatzeak eremuan inpaktu esanguratsurik izango duenik Ibaizabal ibaiaren uholdeengatik.\nEra berean, ez da aurreikusten ibilguan eta bisoi europarraren (Mustela lutreola) intereseko habitatean inpaktu esanguratsurik izatea, ezta kutsagarriak izan daitezkeen lurzoruen ondoriozkorik ere. Ez da Batasunaren intereseko habitatik kaltetuko.\nEragin akustikoari buruzko azterlanaren arabera, ez dira betetzen aztertutako hiru denbora-tarteetarako (goiza, arratsaldea eta gaua) ezarritako kalitate akustikoaren helburuak (KAH), ez gaur egun, ez eta hemendik 20 urtera begira ere. Fatxadako soinurako ezarritako KAH balioak ere gainditzen dira. Neurri zuzentzaile gisa, BI-623 eta NA-634 errepideen aurrean pantaila akustikoak jartzea planteatzen da. Onura akustiko handia ekarriko duten arren, orduan ere KAHak urratuko dira, batez ere Maspe kaletik gertu dauden fatxadetan. Beraz, fatxadako isolamenduaren bidez beteko dira barne-espazioari aplikatu beharreko KAHak.\nUstiapen-fasean ez da aurreikusten proposatutako erabilera berrien ondoriozko eragin esanguratsurik.\nEbazpen honetan honako neurri babesle eta zuzentzaile hauek finkatzen dira, Planaren Aldaketak ingurumenean ondorio kaltegarri nabarmenik izan ez dezan eta Iurretako Padureta etxebizitza-sektorearen Plan Partzialaren lehen aldaketari ingurumen-ebaluazio estrategiko arrunta egitea beharrezkoa ez izateko, betiere finkatutako neurri babesle eta zuzentzaileak barne hartzen baditu. Neurri babesle eta zuzentzaileak indarreko araudiaren, ebazpen honetan xedatutakoaren eta, aurrekoaren aurkakoa ez den orotan, ingurumen-dokumentu estrategikoan eta Planean bertan jasotakoaren arabera ezarriko dira.\nHautemandako ingurumen-arriskuekin lotutako neurriak:\nUholde-arriskua: proposatutako jarduerak Uholde Arriskua Kudeatzeko Planean (UAKP) ES017-BIZ-9-1 Uholde Arrisku Handiko Eremurako (UAHE) definitutako neurriak gauzatzearen baldintzapean geratzen dira. Ildo horretan, beharrezkotzat jotzen da Planaren Aldaketan baldintza bat sartzea: lurzoruak ezingo direla eraldatu, aldez aurretik UAKPko neurriak gauzatu ez badira.\nAurreko paragrafoan aipatutako muga berberak ezartzen dira jabari publiko hidraulikoaren zaintza-eremutik kanpoko uholde-arriskuko eremurako.\nNolanahi ere, uholde-arriskuari dagokionez, Planak kontuan izan behar du indarreko Kantauri Ekialdeko Mugape Hidrografikoaren Plan Hidrologikoan eta Euskal Autonomia Erkidegoko Ibaien eta Erreken Ertzak Antolatzeko Lurralde Plan Sektorialaren E.2 apartatuan uholdeen aurkako babesari buruz ezarritako araudi espezifikoan xedatutakoa, bai eta Jabari Publiko Hidraulikoari buruzko Erregelamenduaren 14.bis artikuluan ezarritakoa ere, betiere alde batera utzi gabe administrazio hidrauliko eskudunak uztailaren 20ko 1/2001 Legegintzako Errege Dekretuak (Uraren Legearen testu bategina onartzen duenak) 25.4 artikuluan aipatutako txostenean ezarritakoa eta Uraren Euskal Agentziak Uraren Legearen (ekainaren 23ko 1/2006) 7.k) artikuluan adierazitako txostenean ezarritakoa.\nPlanaren Aldaketak edo, halakorik ezean, horren garapenak, jasotzen den ur-bolumena jatorrian murrizteko prebentzio-neurriak aurreikusiko ditu. Horretarako, azalera iragazgaitzak mugatu dira eta drainatze jasangarriko sistemak ezarriko dira.\nEz da obrako instalazio lagungarririk jarriko (batez ere, makineria-parkea eta garbigunea) uholde-arriskua duten eremuetan, uholdeen errepikatze-denbora edozein dela ere.\nKutsagarriak izan daitezkeen lurzoruen presentzia: lurzorua kutsa dezaketen jarduerak edo instalazioak dituzten edo izan dituzten lurzoruen inbentarioan sartutako lurzatiei dagokienez, lurzoruaren kalitateari buruzko adierazpenetan xedatutakoa beteko da. Zehazki, 48910-00016 lurzatiari dagokionez horren inguruko Ebazpena 2014ko maiatzaren 15ean eman zen, etorkizunean kokagune horretan materialak hondeatu behar badira, hondeaketa-plan bat idatzi beharko da eta ingurumen-organoari oniritzia eskatu beharko zaio. Beste hainbat alderdiren artean, egin beharreko hondeaketa-planak hondeatu beharreko materialak kudeatzeko modu egokia jaso beharko du, eta kanpokoa bada, karakterizatu egin beharko da, Hondakinak hondakindegietan biltegiratuta eta betelanak eginda ezabatzea arautzen duen otsailaren 24ko 49/2009 Dekretuaren arabera.\nUstiaketako zarata: Planean aurreikusitako etorkizuneko hirigintza-garapenak eremu akustiko horretan aplikatzekoak diren kalitate akustikoko helburuak bete beharko ditu, Euskal Autonomia Erkidegoko hots-kutsadurari buruzko urriaren 16ko 213/2012 Dekretuaren 31.2 artikuluan xedatutakoaren arabera. Halaber, aipatutako 213/2012 Dekretuaren 43. artikuluan ezarritakoaren arabera, ezingo da baimenik eman etxebizitzak eta ospitale-, hezkuntza- edo kultura-erabilerako eraikinak eraikitzeko, baldin eta, baimena emateko unean, kanpoan ez badira betetzen kalitate akustikoko helburu horiek, non eta ez den Euskal Autonomia Erkidegoko hots-kutsadurari buruzko urriaren 16ko 213/2012 Dekretuaren 43. artikuluan salbuetsitako kasuren bat.\nNolanahi ere, eraikinen barnealdean kalitate akustikoko helburuak betetzera bideratutako neurriak hartu beharko dira, eraikineko gelaren arabera (egongelak edo logelak) eta eguneko orduaren arabera (goizez, arratsaldez eta gauez). Fatxadaren isolamendu horiek behar bezala justifikatuta egon beharko dira eraikuntza-proiektuan.\nIngurune hidrikoa babesteko neurriak:\nIbilguen zaintza-eremuan eta jabari publiko hidraulikoan edozein obra edo lan egin aurretik, arroaz arduratzen den organismoaren administrazio-baimena beharko da.\nJabari Publiko Hidraulikoan eta hura babesteko zortasun-eremuan ez da eragingo zuzeneko afektaziorik, ez eta zeharkako afektaziorik ere, sor litezkeen solido esekien edo arrastatutako edo jariatutako kutsatzaileen ondoriozkorik. Beharrezkoa izanez gero, jalkitzeko eta iragazteko luzetarako hesiak jarriko dira, eta/edo dekantazio-putzuak, horien bitartez ingurune hidrikora askoz ekarpen solido gutxiago egiteko.\nHiriko drainatze-azpiegituren bidez biltzen diren euri-urak, jabari publiko hidraulikoa kutsatu badezakete, hondakin-urak dira eta Administrazio hidraulikoaren aurrean isurketak baimentzeko prozedura bete beharko dute.\nIntereseko beste balio natural batzuk babesteko neurriak:\nIntereseko fauna-espezieak babestea: Bizkaiko Foru Aldundiaren ekainaren 19ko 118/2006 Foru Dekretuaren bidez, Bisoi Europarraren, Mustela lutreola-ren (Linnaeus, 1761), Kudeaketa Plana onesten duena, Bizkaiko Lurralde Historikoan, galtzeko arriskuan dagoen espeziea den eta babesteko neurri bereziak behar diren aldetik (BAO, 2006ko uztailaren 6koa), Bizkaiko Foru Aldundiaren aurretiazko baimena beharko du bisoi europarraren interes bereziko guneetako jarduera orok, baldin eta jarduera horrek espezieak erabilitako habitataren ezaugarriak aldatzea badakar.\nIntereseko landaredia babestea: Ibaizabal ibaiaren ertzeko landarediari eragitea saihestuko da. Obrak egiten hasi aurretik, zehaztasunez balizatuko dira afektazioetatik salbu geratu behar duten landareak, bai eta inausketen eraginpean egon daitezkeen zuhaitzak ere, bota ez ditzaten. Ez da zuhaitzik moztuko, ez eta belar-sastrakarik garbituko ere, zuzenean okupatzea aurreikusten ez den eremuetan.\nObrek erasandako eremuak leheneratzea: proiektuaren gauzatzeak erasandako eremu guztiak leheneratuko dira, kendu diren landare-zuhaitzak birjartzea barne hartuta, halakorik egiten bada. Landareztatze-lanak ahalik eta lasterren egingo dira, higadura-prozesuak, solidoak ibilguetara arrastatzea eta espezie aloktono inbaditzaileen kolonizazioa ekiditeko. Bertako espezieak erabiliko dira; ibilguaren ondoan haltzadi kantauriarraren ezaugarriei emango zaie lehentasuna, eta, eremuaren gainerako zatian, berriz, harizti azidofiloari. Jasangarritasun-irizpideak lehenetsiko dira, espezie inbaditzaileak sartzeko arriskua gutxitzearren. Landareztatze- eta lorategi-lanetan ez dira inola ere erabiliko inbaditzaileak izan daitezkeen espezie aloktonoak; esaterako, Fallopia japonica, Robinia pseudoacacia eta Cortaderia selloana. Leheneratze-lanetan erabilitako landare-lurrak flora inbaditzaileko propagulurik ez izatea bermatuko da.\nEspazio libreen diseinua: espazio libreak berriz landareztatzeko, «Lorategi eta berdegune jasangarriak diseinatzeko eskuliburua» argitalpena hartuko da oinarritzat. Eskuliburua Eusko Jaurlaritzako Ingurumen, Lurralde Plangintza eta Etxebizitza Sailak ondu zuen.\nObrak, bai eta lurzorua erabiltzea eragiten duten lan osagarriak ere, proiektua gauzatzeko behar-beharrezkoa den gutxieneko eremuan gauzatuko dira. Beharrezkoak diren mozketa-lanak eta sastrakak garbitzekoak, obra-sarbideak irekitzekoak eta kontratistaren instalazio-guneak makineria-parkea, obra-etxolak, obra-materialak aldi baterako biltegiratzeko gunea eta landare-lurrak eta hondakinak aldi baterako pilatzeko guneak barne ingurumenean ahalik eta eraginik txikiena izateko irizpideetan oinarrituz egingo dira, eta, zehazki, Ibaizabal ibaiaren ertzeko bertako landarediari eragitea saihestuko da.\nIndustrian Erabilitako Olioaren Kudeaketa Arautzen duen ekainaren 2ko 679/2006 Errege Dekretuari jarraituz kudeatu beharko dira olio erabiliak.\nObretan hondeaketa-soberakinak sortzen badira, baimendutako soberakin-biltegi batera eramango dira, eta indarrean dagoen legediaren arabera kudeatuko dira.\nIurretako Udalari eta Ingurumen Jasangarritasuneko Sailburuordetzari jakinarazi beharko zaizkie lur susmagarriak detektatzearen ondoriozko kutsadura-arrasto guztiak, Lurzorua kutsatzea saihestu eta kutsatutakoa garbitzeko ekainaren 25eko 4/2015 Legearen 22.2 artikuluari jarraituz.\nLurzoruak eta lurpeko urak babestea: prebentzio-neurriak eta neurri zuzentzaileak ezarriko dira obra-faserako, istripuzko isurien eragina saihesteko, bereziki makinen mantentze-lanetan (material xurgatzaileak erabiltzea, isuriekin kutsatutako lurzoruak kendu eta kudeatzea, etab.). Pilaketa-eremuak, instalazio osagarriak edo makinen parkea azalera iragazgaitzetan kokatuko dira. Makinak iragazgaiztu gabeko eremuetan ez uzteko ahalegina egin beharko da.\nZaratak, lanak egin bitartean: Zaratari buruzko azaroaren 17ko 37/2003 Legea garatzen duen urriaren 19ko 1367/2007 Errege Dekretuaren 22. artikuluan aurreikusitakoaren arabera, zonakatze akustiko, kalitate-helburu eta emisio akustikoei dagokienez, obrak egitean erabiliko diren makinak egokitu egin beharko dira kanpoan erabiltzeko makinen emisio akustikoei buruz indarrean dagoen araudian ezarritako aginduetara, eta, bereziki, egokitu beharko dira, hala badagokie, Kanpoan erabiltzeko makina jakin batzuek ingurumenean sortzen dituzten emisio akustikoak arautzen dituen otsailaren 22ko 212/2002 Errege Dekretuan (apirilaren 28ko 524/2006 Dekretuak aldatu du) eta arau osagarrietan ezarritakora.\nEraikuntzaren jasangarritasuna: eraikuntza eta eraikingintza jasangarriagoak egiteko behar diren ezaugarriei dagokienez, eraikuntza jasangarrirako gidetan jasotako ingurumen-neurri eta -jardunbide egokiak erabiliko dira (https://www.ihobe.eus/argitalpenak), eraikinen energia-aurrezpen eta -efizientzia eta energia berriztagarrien sustapena bultzatzeko. Neurri horiek, gutxienez, honako alderdi hauetan eragin beharko dute:\nBigarrena. Zehaztea ezen, ingurumen-txosten estrategiko honetan ezarritakoaren arabera, eta Ebazpen honetan ezarritako neurri babesle eta zuzentzaileak hartzen badira, bai eta sustatzaileak proposatutakoak ere, aurrekoen aurkakoak ez badira, ez dela aurreikusten Iurretako Padureta etxebizitza-sektoreko Plan Partzialaren barruko lehenengo aldaketak ondorio kaltegarri nabarmenik izango duenik ingurumenean, eta, beraz, ez duela ingurumen-ebaluazio estrategiko arruntik behar.\nHirugarrena. Iurretako Udalari ebazpen honen edukia jakinaraztea.\nLaugarrena. Ebazpen hau Euskal Herriko Agintaritzaren Aldizkarian argitara dadila agintzea. Ingurumen-ebaluazioari buruzko abenduaren 9ko 21/2013 Legearen 31.4 artikuluan ezarritakoaren arabera, ingurumen-txosten estrategiko honek indarra galduko du eta berezko dituen ondoreak sortzeari utziko dio, baldin eta, Euskal Herriko Agintaritzaren Aldizkarian argitaratu eta lau urteko epean, Iurretako Padureta etxebizitza-sektoreko Plan Partzialaren barruko lehenengo aldaketa onartzen ez bada. Kasu horretan, berriro hasi beharko da Planaren ingurumen-ebaluazio estrategiko sinplifikatuaren prozedura.


Busturialdeko hamalau bertsolari ariko dira Bizkaiko Bertsolari Txapelketan - Busturialdeko Hitza : Busturialdeko Hitza\nBusturialdeko hamalau bertsolari ariko dira Bizkaiko Bertsolari Txapelketan\nGuztira, hamar bertso saio izango dira, hiru fasetan banatuta. Finalaurretako bat Etxebarrian jokatuko da. Urriaren 3an hasiko eta abenduaren 18an amaituko da txapelketa.\nBizkaiko Bertsolari Txapelketaren aurkezpena. Aurkezpenean Belate Olabarria Bizkaiko Bertsozale Elkarteko presidentea, Ione Narbaiza Bizkaiko Txapelketaren arduraduna eta Lorea Bilbao Bizkaiko Euskara, Kultura eta Kirol diputatua. Argazkia: Bizkaiko Bertsozale Elkartea\nUrriaren 3an hasiko da Bizkaiko Bertsolari Txapelketa eta abenduaren 18an jokatuko da finala, Bilbon. Guztira, hamar bertso saio izango dira, hiru fasetan banatuta: kanporaketak, finalaurrekoak eta finala izango ditu txapelketak. Finalaurrekoetako bat Lea-Artibai eskualdean egingo da, Etxebarrian, hain zuzen ere, azaroaren 21ean.\nKanporaketak urriaren 3tik azaroaren 7ra izango dira. Sei kanporaketa jokatuko dira, eta sei bertsolari ariko dira saioko, 2018an baino bat gehiago: Udabarriko Fasetik sailkatutakoak 28 bertsolari eta 2018ko finalaurrekoetako bertsolariak beste zortzi bertsolari. Durangon, Igorren, Ortuellan, Mungian, Elorrion eta Getxon egingo dira kanporaketak.\nEGUTEGIA: SAIOAK + BERTSOLARIAK\nHiru finalaurreko lehiatuko dira: azaroaren 21ean, Etxebarrian; azaroaren 27an, Galdakaon eta abenduaren 4an, Larrabetzun. Saio bakoitzean sei bertsolari egongo dira. Finalaurrekoetako irabazleak –hiru bertsolari– eta puntuazioz lehenengo geratzen diren bost bertsolariak igaroko dira Bilboko finalera.\nBertsolariei dagokionez, Busturialdeko hamalau bertsolari aterako dira Bizkaiko Bertsolari Txapelketako oholtzetara: Ander Elortegi Garatea (Gernika-Lumo), Asier Galarza Garai (Muxika), Beñat Bilbao Landa (Gernika-Lumo), Ibon Ajuriagojeaskoa Garmendia (Gernika-Lumo), Ibai Amillategi Omaetxebarria (Gernika-Lumo), Julen Erezuma Arzanegi (Gernika-Lumo), Julen Ibarguengoitia Ordorika (Gernika-Lumo), Mikel Retolaza Etxebarria (Busturia), Aitor Etxebarriazarraga Gabiola (Gernika-Lumo), Koldo Gezuraga Seijido (Gernika-Lumo), Enare Muniategi Etxabe (Gautegiz Arteaga), Eneko Aldana Carrasco (Forua), Koldo Muñiz Aldamiz-Etxebarria (Forua) eta Onintza Enbeita Maguregi (Muxika). Epaile taldean ere ariko dira Ander Arrien Aspiazu eta Iñaki Aurrekoetxea Arkotxa gernikarrak. Gai jartzaile taldean dabiltza lanean baita ere Leire Garatxena Larrabe ajangiztarra eta Zihara Enbeita Gardoki gernikarra.\nGaur [irailak 21] goizean aurkeztu dute aurtengo Bizkaiko Bertsolari Txapelketa Bilbon. Aurkezpenean Belate Olabarria Bizkaiko Bertsozale Elkarteko presidentea, Ione Narbaiza Bizkaiko Txapelketaren arduraduna eta Lorea Bilbao Bizkaiko Euskara, Kultura eta Kirol diputatua egon dira. Azaldu dutenez, urtebetez atzeratu behar izan ondoren, Bizkaiko Bertsolari Txapelketaren lehenengo helburuak “bertso plaza berraktibatu eta txapelketa ahalik duinen eta ondoen antolatzea” dira orain. Hala ere, txapelketak betiko helburuak izaten jarraitzen duela esan dute: “Bertsogintzaren oinarria finkatu eta garatzea; komunitate euskaldunari eta euskal kulturgintzari ekarpena egitea, kalitatezkoa eta eredugarria den euskarazko sorkuntza eskainiz; txapelketa jendarte anitzaren isla izateko ahalegina ere egingo dute, eta Bizkaiko bertsolaritza azaleratu eta Bertsozale Elkartearen lana jendarteratzea”.\nMezua. Normalean norbanakoek idazten dute txapelketaren mezua. Aurten, ostera, talde antolatzaileak idatzi du. “Pandemiak berretsi digu talde lanean bakarrik dela posible txapelketa bezalako proiektu handiak aurrera eroatea. Horregatik, talde osoa izan da mezua idazteko arduraduna”. Mezu horretan diotenez, indar barriak hartu eta ilusinoak elikatzen egon dira, “urtenbide barriak hausnartzen”: “Aurton, igaz burutu beharreko txapelketa hau aurrera atarateko, ilusinoz betetako bloke trinko bat ibili gara eta gabiz, gogotsu, lanean gure Bertsozale Elkarte honetan: epaileak, gai-jartzaileak, aurkezleak, komunikazino taldea, antolatzaile taldea, zuzendaritza taldea… bakotxa bere arloan baina danok bat”.\nTalde horren asmoa eta helburua “bertsolaria etxean balego lez sentiaraztea eta bertsozaleak saiorik saio ahalik eta gehien gozatzea” dela nabarmendu dute, eta baita euskara eta Bizkaiko bertsogintza berbiztea ere: “Bizkaiko bertsogintzari, hesiak kendu eta bidea zabalduz, arnasa barria emotea da egin gura izan dogun ekarpena”.\nOhi modura, txapelketako saioetara joateko sarrerak erosteko aukera bi egongo dira: Internet bidez Bertsosarrerak atarian eta txarteldegian. Aforo murrizketak direla eta, antolakuntzatik sarrerak aurretiaz erostea gomendatu dute.


EÑAUT ETXAMENDI kantu egilea | ZABALIK\nEÑAUT ETXAMENDI kantu egilea\nUtzi komentario bat/ 1864/\t0\nEñaut Etxamendi ez da gehiago aurkezten. Ezterentzubin sortua 1935ean, erakasle – baratzezaina gizon engaiatua izan da gazterik. 1960 urteen inguruan, peritzen eta ura eskutik lerratzen den bezala desagertzen zohan Euskal Herri baten aitzinean, besoak dilindan egoiteko partez, barneko sua eta gogoaren oldarra plazaratzen eraman du bizi guzia. Belaunaldiak harrotu eta markatu ditu olerki edo elaberrien bidez, eta alabaina ahantzi gabe uzten ahal ez ditugun solasaldi zirimolen buhako eta airaldiz…\nEñaut Larralde bere bidelagunarekin, herri huntako plaza gehientsuenak kurritu dituzte, melankoliarekin batera oldarra,\neta doluarekin batera bizi nahia orroaz kantatuz, hurubiaka beharrez…\nMaiatz argitaletxeak bere idatzien 6. liburukia publikatu berri du. Horren karietara, mithindarrak moldatu kantuen bidaia egin nahi ginuke berriz. Nola sortu zituen, ze kontestutan, aire eta hitzen egiteko ze molde erabili du sortzaileak, artistaren erreferentziak zoin dira kantugintzan, … horra xilatzera entseatuko giren sekretuak.\nEtorriko direneri gomendatzen dugu Maiatzen argitaratu liburua edo Antologia diskoetako liburukia jarraikaraztea, salbu gogoz balazkite denak, hain segur harat-hunatka ibiliko baititugu gaualdi horretan.\nKantuz hasi eta finitzeko bistan dena!\n← Aitzinekoa ZERGATIK EZ ? … izena eman.\nSegidakoa → Atxikimendutik erabilerara…\n2019ko Otsail ostegunak : XAMAR, bere belaunaldiaren ibilbidearen kontalari


Nola Iainkoaren poseditzeko,\nosoki Iainko berari giristiñoak\nbere burua sakrifikatu behar dioen\nEne semea, edo ene alaba, nahi banauzu osoki poseditu eman behar zaiskit, osoki deusik zeuretzat guardatu gabe.\nEsta deusere munduan hainbertze kalte exat ahal diezakezukenik, nola zeuretzat duzun amudioak.\nZenbatenas afekzione gehiago edo gutiago izaren baituku gauza batenzat, hanbatenas harekien gutiago edo gehiago juntatua izaren zare.\nZure amudioa garbi, sinple eta ungi erregelatua bada, osoki libro izaren zare etzazula desira permis etzaitzuna.\nEtzazula deusere desira barneko libertateas debeka eta bilus ahal zaitzakenik.\nGauza espantatzekoa? nola etzaiskidan osoki, eta bihotzaren barnetik, desira edo posedi ahal dezakezuken gauza guziekien, abandonatzen.\nZergatik zaude trisezia banotan? zergatik behar baiño okhupazione gehiago hartzen duzu, ene borondateari fermuki junta zakisko eta deusek estarotzu kalterik egiñen.\nGauza bat bertze bat baiño hobeki bilhatzen baduzu eta lekhu batean, bertzean baiño izan nahiago baduzu, zure intresa, eta zure borondate propioa satisfatzeagatik, sekulan etzare errepausuan izaren, eta zure khexadurak lekhu guzietarat segituko zaitu, zeren eta desiratu duzunari bethiere zerbait gauza faltatuko baitzaio, eta lekhu guzietan norbait kontra egiñen darotzuna, kausituko baituzu.\nEsliteke beras hardiets arimako bakea gauza kanpokoen poseditzean, edo hekien berretzean, baiñan bai mesprezatzean eta bihotzaren errotik osoki hek khentzean.\nEstu ordean gutimendu horrek aditzen xoilki ontasun eta aberatstasunen amudioa, baiñan bai halaber ohore eta laudorioarenganako desirarik mendreeana ere, zeren eta nahi hek guziak mundukoak, eta munduarekiñ iragaten direnak baitlre.\nBaldiñ pietatearen berotasunas gabetua bazare, hautatu duzun lekhua guti progotxutakkoa izaren zaitzu eta kanpoan bilhatu duzun bakea esta iraupenekoa izaren, bihotzean egiaski fundatua espada, erran nahi da ene baitan solidoki bortistua espazare.\nDisposizione hori gabe lekhutik xanja ahal zeiteske, etzaiteske hargatik izan onago, ezen estuzu xanjatuko zeure burua.\nLehenbiziko okhasioneak erakutxiko darotzu zer zaren, eta zer gaitzi ere ihes egin nahi izan baitiozu, hura bera kausituko duzu eta oraiño gehiago.\nIauna borthitz zazu ene arima zure Iainkosko subaz.\nGizon barrenekoan, konstant eta fermu errenda nazazu.\nProgotxusko ez diren okhupazione guzietarik ene bihotza separa eta sustenga zazu abati estadin, eta estezazula premeti, gauza deus guti edo hanitz balio duenaren desirak bereganat thira dezan.\nEgidazu grazia munduko gauzak berehala iragaten direla, eta ni ere hekiñ, konsidera dezadan.\nZeren eta espaita iguskiaren aspian deusere fermu edo konstant denik, zeiñetan espaita banitaterik eta ispirituko aflikzionerik baizen.\nAla dohatsu eta zuhurra baita, gauza hauk manera huntan konsideratzen ditubena.\nIndazu, Iauna, zuhurtziaren ispiritua, zu ontasun bakhar eta suberanoa bezala konsideratzen zaitudala bakharrik bilha eta kausi zaitzadan.\nEgiku arren, gustu eta dulzetasun gehiago zure amudioan kausi detzadan, ezen es munduko gauza guzietan, eta zutas instruitua nazela, arren kreatura guziak bere baithan diren bezala, eta zure zuhurtziaren ordena dadukaren herruntzaren arabera, detzadan juia.\nEgidasu grazia, arren lausengatzen nautenak prudenki urrun detzadan, eta gaiski egiten darotatenak pasienki sofri.\nEzen haiña egiaski zuhurra da, zeiña arroka bat itsasoan bezala mobimendurik gabe baitago gizonek hartas erraten duten hitz guzietan, eta zeiñak espaitio beharria prestatzen lausengatzen duben sirenari.\nHori da bide bat bethi bake eta segurantzan ibiltekoa Iaunaren bide guzietan.


Guardianek zenbait instalazio itxi eta kanpora bidaliko ditu - Aiaraldea Gaur - Alea.eus\nGuardianek zenbait instalazio itxi eta kanpora bidaliko ditu\nLAB, CCOO eta UGT sindikatuek elkarretaratzea egingo dute bihar, 12:30ean, salatzeko Guardian enpresak zilarreztatzeko azpiegiturak eta lanak kanpora bidaliko dituela.\nGuardianeko langileek eginiko mobilizazioa, artxiboko irudi batean. /Alea\n2017ko uztailean itxiko dituzte azpiegiturak beste leku batera eramateko.\n19 langile aritzen dira instalazio horietan eta, nahiz eta ez dituzten kaleratuko -beste postuetan kokatuko dituzte-, LABek azaldu du horrek suposatuko duela lanpostuak galduko direla.\nLABek oharra zabaldu du azaltzeko arduratuta dagoela. Izan ere, itxiko den ekoizpen linea errentagarria da eta, ondorioz, bi linea besterik ez dira geratuko lantegian; "Float" eta "Parabrisas", hain zuzen. Gainera, enpresak dio azken horrek ez duela ematen etekinik.\nSindikatuak adierazi du bere susmoa dela Guardian enpresako zuzendaritzak murriztu nahi dituela ekoizpena eta lanpostuak. Berez, LABek argudiatu du gero eta langile gutxiago dagoela erretiratzen direnak eta baja hartzen dutenak ez direlako ordezkatzen eta lan ugari azpikontratatzen direlako.\nHorregatik, uste du lanpostuak kolokan egon daitezkeela etorkizunean. Hori dela eta, bihar mobilizatzeko deia zabaldu dute LAB, UGT eta CCOO sindikatuek.


Proselitismoaren usaina | rufino iraola garmendia\n← Haurtxo txikia…\nLanda eta Aru… →\nPublicado el septiembre 15, 2015\tpor kafarnaum\nInoiz inori kontatu ez diodan gertaera dut gogoan. Protagonistetako bat hila da; bestea, zorionez, jubilatua eta zorioneko. Lehenengoa sindikatu bateko kide eta buruzagi zen. Langile berri bat hartzeko proposamena egin zuen defuntuaren fabrikako zuzendaritzak. Eta sindikatuak kontrolatu zituen etsaminak. Bion ezagun batek lortu zuen postua (orain jubilatu eta zorioneko den horrek). Sindikatuaren ordezkariak eskari hau egin zidan: ea esango al nion langile berriari haren sindikatuan afiliatzeko. Ezetz esan zidan, ez zela inon sindikatuko.\nGeroztik eskerrak ematen dizkiot gertaera hari. Sekulako argia izan zen niretzat, nahiz eta ez zitzaidan berehala joan proselitismoaren usain txarra barrendik. Baina gogoetara bultzatu ninduen. Ondorioa, aldi berean, sinplea eta unibertsala da: obligazioak ondo betetzearren ez zaio inori ezer eskatu behar; ez faborerik eta ez inolako “ordainik”. Bestela edozer izan daiteke: txantajea, prebarikazioa, ustelkeria, azpijana…\nProselitismoa oso itsusia da gauzarik sakratuenaren izenean egiten bada ere. Misiolaritza datorkit orain gogora. Hirugarren Munduko egoerak larrituta joan ziren asko eta asko misioetara. Baina, laguntzeko asmoarekin batera, haiek kristautasunera konbertitzeko gogoa ez zen txikiagoa. Behekoenganako maitasuna eta errukia gauza onak dira, beren baitan daude justifikatuak, beren baitan dira xede, eta ez “ebanjelizatzeko” bitarteko moduan.\nEsta entrada fue publicada en 1 Ez-bi antologia y etiquetada 150915. Guarda el enlace permanente.


“Guztiz maiteminduta nago dantzarekin, erabat” — dantzan.eus\nHemen zaude: Hasiera › Hemeroteka › “Guztiz maiteminduta nago dantzarekin, erabat”\nBig Dance mugimenduarekin bat egingo du Donostiak, aurtengo Olatu Talka jaialdiaren barnean; eskaini beharreko koreografia ikasi dute jada hiriko hainbat irakaslek.\nMaria Zulueta; dantza irakaslea.\nMunduko koreografia handienean parte hartuko dute hainbat donostiarrek. Guztira, 50 herrialdetan 100.000 lagun inguru arituko dira dantzan, maiatzaren 20an, 13:00etan (herrialde bakoitzeko orduan). Viktoria Eugeniako Dantza Aretoan egon ziren joan den ostiralean, hamabost irakasle inguru, hiru minutuko koreografia ikasten, ikuskizunaren arduradunekin. Orain, irakasleen txanda da, eta horietako batekin egon da Irutxuloko Hitza: Maria Zulueta (Antigua, 1981).\nAspalditik zabiltza dantzaren munduan?\nHamar urte daramatzat dantza garaikidea egiten; eta azken hiru urteetan, klasikoan ibili naiz. Profesionalki ez naiz honetan aritzen; guztiz maiteminduta nago dantzarekin, erabat. Aurten, gainera, helduen talde bati dantza garaikide eskolak ematen hasi naiz, Igeldoko Undermount kultura elkartean.\nAurtengoa da orduan zure lehen esperientzia irakasle gisa. Zer moduzkoa izaten ari da?\nOso ona. Taldea guztiz motibatuta dago, eta grinaz beteta. Sekulako energia eta indarra dute talde gisa; gehienbat beraiek izan dira hau egitera bultzatu nautenak. Bi arrazoi nagusi izan ditut hau egiteko. Batetik, gogoa dudalako Undermounten elkarrekin egiten ari garen lana islatua ikusteko, koreografia honen bidez, herritarren aurrean. Bestetik, Big Dance-eko koreografia enkargatu dioten koreografo britainiarraren jarraitzaile sutsua naizelako, Akram Khan.\nEzagutzen zenuen aurretik Big Dance mugimendua?\nEz nuen ezagutzen. Olatu Talkak egindako proposamenaren bidez ezagutu nuen. Koreografoaren ikuskizun eta pieza asko ikusi ditut, baina Big Dance ez nuen ezagutzen. Orain badakit bi urtetik behin egiten dutela, eta Londresko Udalak eta bertako Pro Dance elkarteak bultzatzen duela.\nNolakoa izan zen entsegua?\nEntrenamendu fisiko handia eta oso gogorra egin genuen. Beroketa oso gogorra izan zen, eta koreografia ikasten aritu ginen. Asko gustatu zitzaidan koreografian nola sartu gintuzten; beroketan bertan aukera izan genuen koreografia nolakoa izango den ikusteko, hainbat mugimenduren bidez. Batzuk gure artean ezagutzen ginen, beste batzuk ez, eta oso ongi moldatu ginen. Talde energia asko egon zen; azkarra eta trinkoa izan zen, baina, aldi berean, oso barrukoa.\nZer iruditu zaizu koreografia?\nIzugarri gustatu zait. Mugimendua oso mantsoa da, barrutik ateratzen da, eta aukera handia ematen du barneratu eta zurea egiteko.\nNiri, bereziki, oso espirituala iruditu zait; lotura oso handia dago lurra, zerua eta bakoitzaren energiaren artean. Barneratu eta barrutik datorkizun zerbait bezala kanporatu beharra dago. Txorien mugimendu asko ditu, eta besoak mugitzen ditugu bereziki. Eraketa oso itxi batetik hasten gara, denak oso elkarrekin, eta zabalduta bukatzen dugu, gure identitatearen berri emanez.\nIrakasteko erraza izango da?\nBai. Momentu oso biziak daude, oso barneratuak eduki beharreko zenbaketekin, baina ez dira mugimendu zailak.\nDonostian dantza ikasitako guztiak elkartu egingo zarete Olatu Talkaren egunean, ezta?\nBai, talde eta akademia bakoitzeko kide guztiak espazio ireki berean elkartuko gara, elkarrekin dantzatzeko. Berezitasuna da, koreografiaren baitan, irakasle bakoitzak pertsonalizatzeko aukera izango duela. Saiatuko gara ahalik eta jende gehienarengana zabaltzen, ikasleak edo parte hartu nahi dutenak.\nEdonork parte har dezake orduan?\nIrisgarria da nahi duenarentzat, aurretik dantzaren inguruko ezagupenik izan gabe. Kontua da, aurretik koreografia ikasi beharra dagoela; horregatik, aurretik eskolen bidez edo Interneteko tutorialen bidez ikasi duten irakasleekin aritu direnak izango dira gehienak.


Zortzi urterekin barnetegira - Ahotsak.eus\nZortzi urterekin barnetegira Ixabelita, oso bihurria zenez, etxetik hurbil zen eskolara joan zen, eskapa ez zedin. Handik Donostiako barnetegi batera joan zen ikastera. Mojak ziren bertan, frantsesak. Sei urtez egon zen han, eta lo eta jan ere bertan egiten zituen. Igandetan, ordea, familairekin elkartzen zen harrremana gal ez zedin.\nHizlaria(k): Almandoz Almandoz, Ixabelita\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ATG-034-003 kodeko bideoa nahi duzula aipatzea: ahotsak@ahotsak.eus\nIxabelita, oso bihurria zenez, etxetik hurbil zen eskolara joan zen, eskapa ez zedin. Handik Donostiako barnetegi batera joan zen ikastera. Mojak ziren bertan, frantsesak. Sei urtez egon zen han, eta lo eta jan ere bertan egiten zituen. Igandetan, ordea, familairekin elkartzen zen harrremana gal ez zedin.\nData: 2011(e)ko ekainaren 06a\nGaia(k): Ohiturak eta bizimodua » Hezkuntza » Eskola , Ohiturak eta bizimodua » Hezkuntza » Mojak , Ohiturak eta bizimodua » Hezkuntza » Eskolaz aparteko ikasketak , Euskara » Beste hizkuntzak eta hizkerak\nPeñaflorida institutuan batxilerra\nEuskara berreskuratzen eta eskolako martxa hartzen\nHilean behin eskolara


Hegoak/Alas + Dos pies para dos + Amsia + i[n]tera[k]zio laborategia — dantzan.eus\nHemen zaude: Hasiera › Agenda › Hegoak/Alas + Dos pies para dos + Amsia + i[n]tera[k]zio laborategia\nHegoak/Alas + Dos pies para dos + Amsia + i[n]tera[k]zio laborategia\nBilbo, BBK Aretoa\n8:00: Kabia konpainia bilbotarraren Hegoak/Alas lanak, klownari keinuak egiten dizkionak, maitasunez, halabeharrez eta etsipenez ehundutako giza tragedia batera garamatza, eta tragedia on gisa, irribarre bat ere badu itsatsita.\n18:30: Olaia & Guilles dantza-bikoteak Dos pies para dos lanarekin bidaia berezi batean parte hartzera gonbidatuko du publikoa; bidaia horretan, aurrera jarraitzeko beharrizanak etengabeko fluxu edo jarioa erakusten digu, lankidetzari esker ez geratzeko gaitasuna duena.\n19:00: Amsia, MIDI orkestrazioak soinu sintetizatu, binilo eta sampler-liburutegiekin, emaitza kaotiko eta aurresanezinezko soinu-collage batean.\n20:00: i[n]tera[k]zio laborategia. Proiektu hau inprobisazio- eta konposizio-laborategi batean gauzatzen da denbora errealean. Bagara Kolektibotik —2020ko udan sortu zen Euskal Herrian, dantzaren eta arte eszenikoen inguruko ikerketa sustatzeko asmoz— beren gorputza jartzen dute tresna gisa dantzaren lengoaiaren bidez, soinu-nahasketarekin jolasten den musikari batekin eta horiekin esperimentatzeko ikus-entzunezko tresnak garatu dituen ingeniari informatiko batekin.


Xabier Soubelet - 2017 TXORIA BADATOR TXORIA BADOA.GERNIKA\n2017 TXORIA BADATOR TXORIA BADOA.GERNIKA\nTXORIA BADATOR TXORIA BADOA. GERNIKA\nGernika Xabi Soubelet-en emankizun bat da Donibanen kantuz elkarteak antolatua eta Xabik eszenan emana. Horren ondoan arduradun batzuk hiru emanaldien arura hartzen dute, haien arteko loturak montazeko eta kudeatzeko. Hori Urtarrileko azkenetarako ongi osatua izan beharko da.. Martxoan eta apîrilan beste sei eta hamabi emanaldien montaketa eginen da, entsaioak seina eta hamibinaka antolatuz. Ekainanren hastapenean errepetizione orokor bat eginen da eta beste bat ekainaren 21 ean edo 22an.\nKanaldudek DVD bat eginen du publizitatea egiteko eta Gernika ETB, TVPI eta beste kate batzutan hedatzeko. Agian horrek balioko du bigarren emanaldi bat egiteko Gernikan edo Bilbon. Besterik ezingo dugu eman antolaketa pisuegi delako., arintzen ez bada bederen.\nTextuak eta itzulpenak interneten sartuak izanen dira interesatuak deskaka ditzan eta bere mugikorrean segi dezan. Agian liburuto bat eginen da.\nherriko etxeak beste publizitateaz arduratzen da.\n- txomin Etxevers produktore lanetan arituko da eta jada KEMEN argi, soinu eta bideo egileekin harremanetan da.\nBudjeta bat egiten ari gara.\nDekoro eta jantzien arduradun bat nonbratu behar da.\nXubiltz ( Xabier Soubelet)-en Kreazio berria. Dantza, musika, kantua, antzerkia......\nAntolatzaile: Donibanen kantuz\nXubiltz eta bere taldea\nDantza modernoa: Cours Le cazoulat\nAntzerkia: Théâtre Scaramuccia\nBegiraleak: euskal dantzak\nBegiraleak-en txaranga, txalaparta et tobera\nInaki Maritxalar eta Beronika ( Donibanen kantuz)\nNat eta Watson,(Donibanen kantuz)\nIkastola ( apainketak) eta agian antzerkia\nBeltza gorriak korala\nLuzean ( figurazioa)\nproduktore lana Txomin Etchevers\nArgazkiak Patxi lascaray\nGernikako talde bat\nBideo, sono, argi: KEMEN??\nGhrabaketa eta publiziteatea: Kanaldude\n1 Musika Gernika leitmotiv Watson elektro akustik, Nat gitarra, Jeannot esku soinua\nbigarren partean sartzen dena. Denak ator xuriz eta galtza ilunez jantziak.\n2/3/4/5/6/7/8 beronik ondikolak eta JB arrizabalagak kudeatuta\n2 Bideoa: Neska bat leihotik begira, itsasoa eta zeru ederreei begira.( Argazkia Patxi lascaray)\nZolan zeru goibel baten iduriak\n3 Herria kubo bertikalez osaturik dago, alde xuria publiko aldera, eliza eta guzi.\n4 Pasaiantak taulan agertzen dira..\nAstelehena da, merkatu eguna, kuboak horizontalean ezartzen dituzte merkatuko postuak erakusteko.\n5 Bideoak euria' eta Gernika euripean ( argazkia lascaray) derakuts musika bukatu arte. GERNIKA denek batean\nEstudiantinak leitmotiva jotzen du eta Arin eta Beltza gorriak, gehi taulan direnak : GERNIKA( leitmotivaren leloa)\n1 Beronika, saskia eskutan\n2 Inaki, arrantzalez, arrauna eskutan,\n3 Maddi , baserritarrez, beste saski mota bat eskutan.\n4 Lokarriko bat, xamar urdinez\n5 Lokarriko beste bat, xamar berde et beltzez.\n6 Bikote bat( lokarri/ begi) jaun eta anderez\n8 Watson, sartzen den azkena, gitarra eskutan azken postu aztean sartzen.\n6 Ekaitza eta trumoia grabatuta. Beltza: dena itzalia.\nDena argitzen da, bideoan euria( argazkia lascaray)\n7 Estudiantinak: MERKATUA\nPostuz postu kantuz batek besteari erantzunda.Merkatua, opereta gisakoan.\nArin eta Beltza gorriak lalalala gehi saltzaileak\nFosatik koralek Gernika leloa kantatzen dute.\n8 Taulatik ateratzean eta saltzaileek kuboakekin herria osatzen dute, estudiantinak bukatzen duen bitartean\n9/10/11 Dominique le Cazoulatek kudeatuta\n9 Beltza gorria kantuz hasten da eta Le Cazoulat dantza modernoaren taldeak " singing in the rain" dantzan ari paisolak eskutan. Ateratzerakoan kuboak ateratzen dituzte dantza koregrafian.\n- Ilun osoa\n10 Dantza klasikoa: pertsonai bat, neska, xuriz jantzia gernika sinbolizatzeko eta bakarrik dantzan, aukeraturiko aire batean, inguruan beltezez diren beste pertsonaiak urduritasuna sartzen dute... Gladys Cazeaux. 2'5 mi\n11 Argiak Begiko txalapartaren gainean dekoroa aldatzen den bitartean.2 min\nKuboak bertikalean eta Bideoa\n12/13/14 Totok eta Patxik kudeatuta\nDekoroa: kuboak bertikalean eta bideoak parlamentua( argazkia Lascaray) erakusten du\n13 Erregea( Toto) agertzen da bere kortearekin kolorezko jantziez eta pelukaez hornituak\nZin egiten du euskal legeak errespetatuko dituela\nTexto bat irakurri " en canon" hiru hizkuntzez, jendeak uler dezan.\nAntzerkiaren bitartean ARIN gibelerat joaten da.\n14 Ikurriñari agurra Dantza ( Begi)\nErregeak ikurrinari agurra begiratzen et zin egiten du. 3 min\n15/16/17 Zubeldiatarrek kudeatuta( Andoni eta Ramuntxo)\n15 Bideoan haritz orlegi bezain hostotsua agertzen da ( lascaray). Erregea taulatik ateratzen da leitmotiven soinuan ( Nat, Watson, Jeannot) eta\n16 Beltza gorriak fosatik errepika kantzatzen du azken aldiko: GERNIKA....\n17 Arin ilunpetan taula gainera heldu da. :LA CANTATA FUNEBREde Sorozabal : Argiak koralaren gainean piztu musika hasi delarik jadanik. 4 min\n18/19 Dominique le Cazoulatek kudeatuta\n18 Dantza modernoa mugitua, eszenatokia zeharka lasterka iraganez ihesa, bonbeak, hegazkinak.... erakusteko, taula zeharkatzen izar iheskorren antzera. Musika ala soinu bitxiak 2,5 min\nCours le Cazoulat\n19 Video: Ortotsa( trumoia ) entzuten da. ( KEMEN eta Tx etchevers) Zerua estaltzen da ( argazkia lascaray)eta Ilargik eginiko Picassoren Gernika, xuri eta beltza erakusten dute, laster datorrena igerriz.\nMusika: LEITMOTIV doinua 2 min\n20 OOOOOOO 4 bozez publikotik.Bonbardaketaren lehen seinaleak, denak\n21 bideoan hegazkinak urrunean( gerla filmetatik hartuta)\nEMANKIZUNAREN UNE GARRANTZITSUARENA\n22 Xubiltzen Gernika kantuaren OOOOOOOOO ARINek publikotik( hegazkinen soinua)eta bonbardaketaren lehen soinuak\nGERNIKA ( Xubiltz, Maddi, Nat et Jeannot) soinu bitxiak, Nat eta estudiantina.\nOOOOOOO Arin eta Beltza Gorriak Fosatik\n23 Bideoa: Argazkia lascaray sua 5 min\n24 Txaloen ondotik isiltasuna eta iluna( hausnarketa)\n25 Gladys cazeaux eta Beronikek kudeatuta\n25 TXORI TXIKIA,Inaki, Beronika GEHI TALDEA: irudiak atzean.\n26 Dantza klasikoa KEN ZAZPIren musikan\n26/27/28 Coordonné par Watson\n26 kantua "Beti astelehena" Nat, Watson, Xubiltz, Maddi Zubeldia , Erika eta Lokarri.3min\n27 Frankismoaren irudiak bidoean .(photos Lascaray) Tximi txama sartzen da kuboak eskutan 30''\nTximi txamak kudeatuta\n28 Tximi txamako haurrek kuboak bota eta hil gisa ezartzen dira lurrean\n29Bideoan bi idazki: : SEKULAN GEHIAGORIK EZ !- PLUS JAMAIS CA ! ( Photo Lascaray) Lurrean dauden bitartean, beste haur batzuk kartoiezko idazkiak eskutan taula zeharkatzen dute.: 14/18- 39/45- HITLER-SHOAH - FRANCO- TXIKI/OTAEGI-- APARTHEID- -SHOAH - FRANCO- APARTHEID- TXIKI/OTAEGI – HIPERCOR- GENOZIDIOAK- BATACLAN- NICE.\nEn fond apparaît un cimetière avec des steles ( photo lascaray) 5min\n30 Tximi Txama haurrak altxatzen eta HEMEN Itxaropenaren kantua kantatzen dute, eskuak altxatuz.\n31 Bideoan hilarriak kanposantu bat( argazkia lascaray)\n32Gernika bizirik dago.Sinboloa. zuhaitza argazki argitsu batean dager\n31 BIZIO RAP Gernika bizi da, sinboloa ere bai eta bitartean emeki emeki haurak jeiki eta banan banan etxeak eraiki.7 min:gaia: Ez dugu ahanzten\nIII ESPERANTZA ETA BERPIZTEA\n32 /33 Dinak kudeatuta?\n32 Bideoa URDAIBAI ibai zabalaren irudi ederrak atzean( bideoa) Claudio ren musikaz , estudiantinak joa.\n33 Kantua: ORTZADARRA BELTZA GORRIAK itxaropena erakusteko eta Donibane/Zibururekin lotura bat egiteko.\n34/35 Maddik kudeatuta?\n34 Iratzederren olerkia Xubiltzen airearekin: agian: Maddi eta LOKARRI/ inaki beronika?\n35 Leitmotiv musikala, hastapenean bezala merkatuan kantatzeko. saltzaileek kuboak ezker eskuinez taulan ezarri eta merkatua osatzen dute.\n36Arrizabalaga eta Beronikak kudeatuta\nOpereta hastapenean bezala bainan beste hitzekin, itxaropena erakusten dutenak. Estudiantina fosan eta bukatzen Kaxkarrot bandari lekua utzi.\n37/38 Ilargik kudeatuta\n37 Picassoren kolorezko Gernika margo berri batekin Haurrak agertzen dira Ilargi\n38 Kolorezko papera ttikiez ( konfetiak) Bonbardaketa ainittz\n39/40 Abitxuk eta Patxik kudeatuta\n39 Azken kantua GERNIKA ( LEITMOTIV) DENEK ( Xubiltz, Maddi, Beltza gorriak, Arin, Lokarri, Begi...)Abitxuk zuzendua\n40 Azken dantza alaia; Betteluren fandangoa Begiraleak.kaxkarrot bandak joa.\n41 Agurra antzerketan bezala.


IndeusBerri Industriaren Euskal Plataformaren berriak jasotzen dituen gunea da, baita industriaren jardunari eta euskarari lotutako albisteak ere. Lehen agerraldi honetan, Materialen Zientzia eta Teknologia Kongresuari buruzko albisteari, Adimen Artifiziala: Hezkuntzatik Industriara izenburupean egingo den jardunaldiari eta INDEUSeko Lantaldeek egindako azken bileraren berriari egin diegu tokia, baita Enpresa Digitalak ekainerako euskaraz antolatu duen tailerrari ere.\nMaterialen Zientzia eta Teknologiaren Kongresurako lanak aurkezteko epea zabalik Azaroaren 29 eta 30ean egingo da MZT Kongresuaren 5.edizioa, Euskal Herriko ekoizpen zientifikoaren zein teknologia berrien erakustoki izateko helburuarekin\nAdimen artifiziala: Hezkuntzatik Industriara Fabrikazio Aurreratuaren eta Digitalaren Campusak antolatuta, datorren ekainaren 17an egingo da onlineko jardunaldi hau, Adimen Artifiziala ardatz hartuta.\nAurtengo hirugarren bilera egin dute INDEUSeko Lantaldeek Maiatzaren 27an bildu dira INDEUS ekimenean parte hartzen duten enpresak eta erakundeak, orain arte egindako lanak aztertu eta hemendik aurrera egin beharrekoak erabakitzeko.\nBideoak eta konferentzia profesionalak sortzen ikasteko tailerra euskaraz, Enpresa Digitalaren eskutik OBS Studio (Open Broadcaster Software) software libreko tresna erabiltzen ikasteko tailerra ekainaren 22 eta 23an egingo da online\nWebguneak euskaratzeko tresnak garatzeko lankidetza abiatu dute Elhuyarrek eta PuntuEUSek Interneten Nazioarteko Egunean sinatu dute bi erakundeek ingurune digitalean euskararen erabilera areagotzeko ekimena jasotzen duen hitzarmena.\nUdalek eremu sozioekonomikoan eragiteko gakoak emango ditu Udaltopek Zer eta nola egin udaletatik eremu sozioekonomikoan euskararen erabilera indartzeko? Izenburu horrekin, eremu sozioekonomikoa izango du bigarren urtez ardatz nagusi Udaltopek.\nEKIN, aurrerapausu bat lengoaia-naturalaren eta industria-makinen arteko interakzioari begira, baita euskaraz ere Vicomtech, UPV/EHU, Tekniker, Ikor, IMH eta UZEI erakundeek Ekin proiektuan indarrak batu dituzte, langileen eta makinen arteko interakzio-mekanismoak garatzeko\nArabako, Bizkaiko eta Gipuzkoako Foru Aldundiek bat egin dute INDEUS, Industriaren Euskal Plataformarekin Industria arloan euskararen erabilera sustatzeko helburuarekin Sprik, EEEk eta Hizkuntza Politikarako Sailburuordetzak sortutako ekimenak dagoeneko 25 enpresa eta elkarte biltzen ditu.


Durangoko Azoka 2014 | Ateak itxi ditu Azokaren 49. edizioak\nAteak itxi ditu 2014ko Durangoko Azokak\nN. V. / Erredakzioa\nGerediaga Elkarteko arduradunek esan dutenez, krisia eta eguraldi txarra gorabehera 120.000 pertsonatik gora egon dira Azokan, iazkoan bezalatsu, eta salmenta kopurua ere iazkoaren antzekoa izan da.\nDurangoko Azoka 'bete-betea eta arrakastatsua' izan da\nAurreikuspen guztiak gainditu ditu aurtengo Azokak\n2014ko Durangoko Azokak ateak itxi ditu. Jendeak azken unera arte aprobetxatu du Landako Gunea bisitatzeko, baina, urteroko hitzordua bukatuta, dena garbitu, jaso eta balorazioa egiteko unea iritsi da jada.\nAntolatzaileek astelehen goizean egin dute lehen balorazioa, kazetarien aurrean. Nerea Mujika Gerediaga Elkarteko presidentearen hitzetan, aurten “Azoka bizi egin da eta sorkutzatz bete da Durango”.\nNola bisitari kopurua hala salmenten bolumena iazkoen parekoak izan dira, kalkuluen arabera; izan ere, 120.000 pertsona bertaratu dira Durangora hiru egunetan, Mujikak emandako datuen arabera.\nAurtengo berrikuntzek “oso ondo” funtzionatu dute elkarte antolatzaileko presidentearen ustez, eta, horrenbestez, jarraipena izango dute datorren edizioetan Gogoetaren Plazak eta autoekoizleentzako txokoak. Hain zuzen, aurtengo edizioa bukatu eta berehala datorren urtekoan lanean hasiko direla esan du Mujikak, edizio berezia izango baita ezbairik gabe: berrogeita hamargarrena.\nHobetu beharrekoen artean, Irudienea ikus-entzunezkoen espazioan, iaz baino jende dezente gehiago hartu duen gunean, proiekzio bakan batzuetan izandako arazo tekniko isolaturen bat, euri ugariek eragindako itoginak eta guneen arteko tenperatura aldeak aipatu ditu Mujikak, eta horiek konpontzeko lan egingo dutela hitzeman du.\nLutxo Egia guneen bozeramaileak azaldu duenez, sortzaileek eta publikoak ase egin dituzte euren aurreikuspenak. Kulturgintzan dihardutenek "bere" sentitu dute Azoka, eta publikoak "kultur ibilbide osoa" irudikatu ahal izan du Durangon. Irudienea beterik egon da, eta Saguganbara txiki eta nagusientzako guneak gainezka egin du zenbaitetan.\nHalaber, Ahotseneko 55 kontzertu eta 36 solasaldietan ere "magia" errepikatu da aurten, eta Kabi@ teknologia berrien gunean publiko espezializatuaren kopuruak gora egin du.\nIndustria ere, pozik\nOlatz Osa Euskal Editoreen Elkarteko presidenteordea eta Amets Rodriguez Musika Industriaren Elkarteko ordezkaria ere pozik agertu dira aurtengo zenbakien aurrean. Eguraldia eta egoera ekonomikoa kontra izan arren, jendea hurbildu izana azpimarratu dute, eta iazko salmenten kopuruari eutsi izana ontzat jo dute.\nontzat jo dute.


Albisteak - Urteko lehen seihilekoan, Txinak 7.15 bilioi litio-ioizko bateriak eta 11.701 milioi bizikleta elektriko ekoiztu zituen\nUrteko lehen seihilekoan, Txinak 7,15 mila milioi litio-ioizko bateriak eta 11,701 milioi bizikleta elektriko ekoiztu zituen\n2020ko urtarriletik ekainera bitartean, Txinan bateriak fabrikatzeko industriaren produktu nagusien artean, litio-ioizko baterien irteera 7.115 mila milioi izan zen, urte arteko% 1,3ko hazkundearekin; bizikleta elektrikoen ekoizpena 11,701 milioikoa izan zen, urte arteko% 10,3ko hazkundearekin.\nIndustria eta informazio teknologia ministerioaren webgunearen arabera, duela gutxi, industria eta informazio teknologia ministerioko kontsumo ondasunen industriako sailak bateriaren industriaren funtzionamendua kaleratu du 2020ko urtarriletik ekainera arte.\nTxostenen arabera, 2020ko urtarriletik ekainera bitartean, Txinan bateriak fabrikatzeko industriako produktu nagusien artean, litio-ioizko baterien irteera 7.115 mila milioi izan zen, urte arteko% 1,3ko hazkundearekin; berun-azido baterien irteera 96.356 milioi kilovolt ampere ordukoa izan zen,% 6,1 gehiago; bateria primarioen eta bateria primarioen irteera (botoirik gabeko motakoa) 17.82 mila milioi izan zen, urte arteko% 0,7ko beherakada.\nEkainean, litio-ioizko baterien ekoizpen nazionala 1.663 mila milioi izan zen, urte arteko% 14,2 gehiago; berun-azido baterien irteera 20,452 milioi kwh-koa izan zen, urte arteko% 17,1 gehiago; eta bateria primarioen eta bateria primarioen irteera (botoi motakoak ez direnak) 3.62 mila milioi izan ziren, urte arteko% 15,3ko hazkundearekin.\nAbantailei dagokienez, 2020ko urtarriletik ekainera bitartean, Estatu mailan izendatutako tamainatik gorako bateria fabrikazioko enpresen ustiapen sarrerak 316.89 mila milioi yuanera iritsi ziren, urte arteko% 10,0ko beherakada, eta etekin osoa 12.48 milioi yuan izan zen, urte batekin -urtebetean% 9,0ko beherapena ..\nEgun berean, Industria eta informazio teknologia Ministerioaren kontsumo ondasunen industriako sailak bizikleta industriaren funtzionamendua ere kaleratu zuen 2020ko urtarriletik ekainera.\n2020ko urtarriletik ekainera, Bizikletak fabrikatzeko industria nazionaleko produktu nagusien artean, bizikleta elektrikoen ekoizpena 11,701 milioikoa izan zen, urte artean% 10,3 gehiago. Horien artean, ekainean bizikleta elektrikoen ekoizpena 3,073 milioi izan zen, urte arteko% 48,4 gehiago.\nAbantailen arabera, 2020ko urtarriletik ekainera, Estatu mailan izendatutako tamainatik gorako bizikleta elektrikoen bizikleta elektrikoen ustiapena 37,74 mila milioi yuanera iritsi zen, urte arteko% 13,4ko hazkundea eta guztira 1,67 mila milioi yuan irabazi. urte arteko% 31,6ko igoera.\n12 v litio-ioizko bateria kargagarria, 3.7 Bateria kargagarria, 12 Volt kargatutako Litiozko Bateria, Li Bateria, 18650 Nimh, Litio Ion Polimerozko Bateria, Produktu guztiak


Gipuzkoa, EAJko gizonen eta SWAPen biktima kolaterala | EA - Eusko Alkartasuna\nHasiera » Artikulua » Gipuzkoa, EAJko gizonen eta SWAPen biktima kolaterala\nGipuzkoa, EAJko gizonen eta SWAPen biktima kolaterala\nArgitaratua honek egina: Prentsa Bulegoa data Ots 25, 2013 honetan: Artikulua\nIñaki Ostolaza, Eusko Alkartasunako Gipuzakoako koordinatzailearen iritzi artikulua\n‘Harrelsonen gizonak’ antzinako telesailak modan ipini zituen S.W.A.T. delakoak, Estatu Batuetako Poliziaren talde bereziaren siglak. Oraintsu Gipuzkoan beste hizki hauek berriz jarri dira bogan: SWAP, edo aurreko legealdian Aldundiak lortu zuen errauste-planta eraikitzeko egindako finantza truke garestia. Batean zein bestean arma bereziez ari gara. S.W.A.T. delakoen atzetik Arma eta Taktika Bereziak daude. Horixe da sigla horien esanahia ingelesez. Eta SWAPak ere finantza arma eta teknika bereziak dira. Biek biktima errugabeak uzten dituzte bidean; gipuzkoarrok gara etikoki zalantzagarria eta ziurrenik legez kanpokoa den praktika horren biktimak, diru-kutxa publikoak kaltetuz gu guztion poltsikoak hustu dituelako. Zergatik kontratatu zituen instituzio publiko batek finantza-deribatuak bezalako arrisku handiko produktuak? Horixe da gipuzkoar askok gure buruari egiten diogun galdera.\nErraustegiaren finantzaketa ez omen zen operazio oso garbia finantza-entitate gehienentzat, azpiegitura hori babesteari uko egin baitzioten gehienek, agerikoa zelako proiektuaren bideragarritasuna justifikatzeko erabiltzen ziren zenbakiak zeharo puztuta zeudela, birziklatzearen aldeko apustu argia egin duen herrialde batean gainera. Ziurrenik, swap izeneko hori kontratatzea izan zen Carlos Ormazabal Ingurumen diputatua (EAJ) buru zeukan Gipuzkoako Hondakinen Partzuergoak kutxei eta bankuei eskaini zien goxokia operazioa erakargarri bihurtzeko. Azkenean, Gipuzkoarekin harreman eskasa duten La Caixa eta Banesto bakarrik sartu ziren operazioan.\nSwap horiek etorkizunari begira ordaintzeko eta kobratzeko konpromisoak dira. Sekula ez da ikusi formula hori erabiltzea obra publiko bat finantzatzeko, batik bat instituzioa bera ordaintzera behartzen duelako, bete daitekeen ala ez exekuzio-egutegi bati jarraituz. Horrela, finantza-entitateek kobratuko duten berme osoa lortzen dute, proiektuak aurrera egin ala ez, instituzioak une bakoitzean izan ditzakeen diru beharrak kontuan hartu gabe.\nPertsona askok jakin gabe kontratatu zituzten swap baldintzak beraien hipoteketan. Bankuak gehienezko sabaia bermatzen zien, interesak hortik gora ez igotzeko, baina zorua ere ipintzen zuen, modu horretan, euriborra jaitsiz gero, gertatu zen moduan, bezeroek jaitsiera horretatik etekinik atera ez zezaten. Swap horiek, beraz, mailegua garestitzeko tresna bat dira, eta interes tasak jaisten diren garaietan zama bilakatzen dira.\nEgun Gipuzkoako Hondakinen Kontsortzioko arduradunek salatu dutenez, operazio haren ondorioz, swap hura kontratatu eta biharamunean 5,7 milioi euroko minusbalioa izan zen, eta hilero 300.000 euroko interesak ordaindu behar dira jaso ez den diru kopuru batengatik.\nKontratatu al dezake erakunde batek bere kontuak kolokan jarriko dituen finantza produktu arriskutsurik? Horrelako ezaugarriak dituen kontraturik sinatu dezake Foru Diputatu batek hauteskundeak baino eskas lehenago, gerora etorriko direnen politikak baldintzatuz?\nEAJko gizonek, swapak jaurtigailu gisa erabiliz, giza kalteak eragin dituzte. Zehar-biktima horiek gipuzkoar guztiak gara, zeintzuk gure poltsikotik ordaindu beharko dugun interes partikularrak gizarte ongizatearen gainetik jarri zituztenen politika erratuen ondorioak.\nEusko Alkartasuna, ezker abertzalea eta Alternatibak osatzen duten koalizioa Foru Gobernura heldu zenean, Bidegiko zulo beltza aurkitu genuen; errealitatetik at zegoen trafiko jasotze aurreikuspena zuen kudeaketa plan batean oinarritutako enpresa publikoa. Mila dorre eta gaztelu, foru kontuak zeharo baldintzatu dituztenak.\nEta orain swapen beste sorpresa hau hartu dugu; etikotik gutxi duena, eta legalitate aldetik akaso gutxiago. Non dago behin eta berriz EAJk aldarrikatzen duen kudeaketa ona? EAJk erakutsi duena da kudeatzaile ona baino, hipotekatzaile handia dela.\nZorionez, EAJ Ajuria Eneara bueltatzearekin batera, errealitate gordina zapaldu du. Atzora arte ukiezina zen fiskalitate sistema, egun behar izanez eta urgentziaz aldatu beharreko zerbait da, lau urtetan zehar erreformari trabak jartzen ibili eta gero. Funtsezkoak ziren azpiegitura handiak orain, Ingurumen Sailburuak esanda, ordaindu ezin ditugun obra faraonikoak dira. Ekonomia Sailburuak, hau ere gipuzkoarra, enpresen finantzaketarako laguntza funtsean Kutxabank ere sartzea proposatzen du bere eginkizuna beteaz, hau da, herriaren garapen ekonomikoa bultzatzea, finantza entitate publiko sendoa izateko asmoz hamaika langile eta enpresarik egin zuten esfortzua eskertuz nolabait. Eta mahai gainean jarri duen beste apustuetako bat enpresetan langileen parte hartzea sustatzea da, Gipuzkoako Foru Aldundiaren Berrikuntza zuzendaritzaren ekimena jarraituz.\nIparrorratza galduta zebilen PNVk badirudi iparraren zantzuak non dauden sumatzen hasia dela. Eta pozten gara. Gipuzkoa Buru Batzarrari ere Urkulluren ildoa jarrai dezan animatzen dugu, burua ez galtzeko, eta hartara, guztion artean, arrazionaltasunean oinarritutako Gipuzkoa eraiki ahal izateko; pertsonen neurrira egindako Gipuzkoa, eta ez zuloan sartu baino egiten ez gaituzten amesgaizto garestien Gipuzkoa.\nGipuzkoako EAko koordinadorea\nJatorria: Iñaki Ostolaza


Usurbilgo Irisasi BTT Hotzak Akabatzen taldeak Iartzazabal baserriaren inguruan abiadura murrizteko eta bertatik pasatzean errespetuz jokatzeko deia egin du – Usurbil Eginez\nUsurbilgo Irisasi BTT Hotzak Akabatzen taldeak Iartzazabal baserriaren inguruan abiadura murrizteko eta bertatik pasatzean errespetuz jokatzeko deia egin du\nUsurbilgo Irisasi BTT Hotzak Akabatzen taldeak ohar bat zabaldu du sare sozialetan. Iartzazabal baserriaren inguruan abiadura murrizteko eta bertatik pasatzean errespetuz jokatzeko eskaera. Asko gara Andatza mendira gerturatzen garen mendizaleak eta txirrindulariak eta ezinbestekoa da elkar lagundu eta errespetatzea. Bereziki, bertan bizi direnei ahalik eta eragozpen gutxien eragitea eskatzen da.\n“Kaixo BTT zaleok. Azken aldian gutariko asko gara Irisasi-Andatza mendian gure zaletasuna aurrera eramaten dugunok. Baina ez dugu ahaztu behar beste batzuk mendian bizi direla. Hori dela eta, eskatu nahi dizuegu Iartzazabal baserriaren inguruan (argazkiko eremu gorrian) abiadura murriztu eta errespetuz jokatu dezagula. Denon hobe beharrez! Eskerrik asko!”\nInformazio gehiago: facebook.com/IrisasiBtt\nPosted on 2021/01/20 2021/01/20 by usurbileginezPosted in Orokorra\nAurrekoa Aurreko sarrera: Urtarrilaren 18tik 29ra, Udarregi ikastolan 2021-2022 ikasturterako matrikulatzeko epea zabalik\nHurrengoa Hurrengo sarrera: “Aitor eta Galder aske! Euskal gazteria aurrera!” lemapean, Ernai gazte erankundeak eskualde mailako elkarretaratzea antolatu du Hernanin


Badok | Disko kritika: ‘Gaua’ (Antton Valverde)\nZaila da halako tenplea duten diskoak topatzea gurean. Horixe erantzungo nioke norbaitek Antton Valverderen disko berriaren gainean galdetuko balit. Zer den tenplea? Hortxe dago koska. Kantu bilduma honi darion heldutasuna, nortasuna edo gardentasuna aipa daitezke. Esan daiteke, 14 urtez diskorik argitaratu gabe egon ondoren, lan berria kaleratzeko sortzaileak behar duen kemena ere badela tenplearen adibidea. Kantu hauei darien edertasun sotila gehitu daiteke zerrendara, makillaje askorik behar ez duena, elementu gutxiren erabilera inspiratuarekin eraikitakoa eta erreferentzia klasikoz josia. Zer da bestela tenplea? Sortzaileak modetatik, korronte orokorretatik, artifizioetatik ihes egiteko erakusten duen egoskorkeria osasuntsua? Egin proba, jarri diskoa, itxi begiak, ea zein garaitan kokatzen duzun zeure burua, ezetz ados jarri! Hain izan daiteke atenporala kantu sorta hau, halako nortasuna du… Ez da esprintean aritzekoa Valverde jauna, bide luzeko kontuak maite dituela dirudi, agian horregatik kaleratu ditu hain disko gutxi, 50 urteko ibilbide musikala bete arren.\nEz Dok Amairuren garaietatik hona, gehienbat, bakarka zein beste egileekin batera garatutako disko kontzeptual jakinei lotuta egon da haren izena. Esan daiteke, ordea, guztietan nabarmendu direla bere musikaren lau zutabe nagusiak; joskera kultuekiko zaletasuna (musika klasikoa…), herri musikarekiko maitasuna, 1060ko chanson frantziarrarekiko miresmena eta poesiarekiko atxikimendua. Elementu horien guztien emaitza da Valverderen kantugintza, eta oso nabarmen agertzen dira guztiak, baita ere, Gaua. Ausentziaren itzala diskoan (Elkar).\n“Sei silabako gauak” kantuak irekitzen du lana, eta alderik klasikoena sumatuko duzu. Diskoa ixten duen “Presentzia” lirikoak, berriz, Valverderik chansonzaleenaren berri emango dizu melodia inspiratu eta lelo ia poperoarekin (egin proba mentala, kendu biolina, txeloa eta pianoa, eta, haien ordez, jarri gitarra, baxua eta bateria). Bidean, berriz, Lauaxetarekin topo egingo duzu Salbatore Mitxelenaren “Gorputz dago gudaria” poemaren bidez, eta Zuberoako buhameek sartu irten bat egingo dute diskoan “Buhamejaunaren pheredikia”-ren bidez. Tartean, piano eta soka moldaketa eraginkorrak, existentzialismo ukituak, epikotasunaren eta gozotasunaren mugetan dabiltzan melodiak, eta, noski, Valverderen ahots zuzena, hurbila eta jakintsua. Horixe izan daiteke disko honen edukiaren laburpen bat. Valverderen poliedro musikalaren adibide bikaina, edadean aurrera joanda ere sortzaile senari bikain heltzen dion artistaren lekukotza.\nETIKETAK:Antton ValverdeDisko KritikakDiskoakElkarEz Dok AmairuLauaxetaSalbatore Mitxelena


Hong Kong hil egin da - bizkaie.biz\nZigor Aldama\t2020-05-26 10:53 Bidaide\nPekinek kitu esan dau, pazientzia amaitu jako.\nCoronabirusari zein Hong Kongeko protestei aurre egiteko gogor jotea beharrezkoa da. Donald Trumpen eten bako erasoak indar barik ixteko zein Askapenerako Herri Ejerzitoa indartzen eta eguneratzen jarraitu, besterik ez dago. Pandemiaren eragin sozioekomikoak gainditzeko diru gehiago gastetea lako botikarik ez dago, aurten indar handiz ekin behar jako pobrezia gorriaren arazoari, bederatzi miloe lanpostu sortu deiezan enpresak babestu eta lanbakotasun taseari % 6ren azpitik eustea dira neurriak.\nTxinako egoerea deskribiduteko yin eta el yang horrek ez dau balio; mandarin hizkuntzan krisia (危机) berbea adierazoteko 'arriskua' eta 'aukerea' kontzeptuak erabilten dira. Txina oporretan baino bisitau ez daben ABC-ko Txinako gaietan adituen topikoak baino ez dira baina sano erabilgarriak dira hile biko atzerapenagaz, Txinako erakunde legegile gorena, hau da, Herri Asanblada Nazionala zehazten dagoan ibilbiderako.\nAurtengo hitzordu politiko nagusiaren iraupena murriztu egin da SARS-Cov-2 bildurgarriaren erruz baina Txinak hurrengo urtebetean egingo dauen ibilbidea zehazteko orduan makinatxu bat izan dira ezustekoak. Garrantsitsuena eta tirabira handienak eragin dituana Hong Kongen Segurtasun Nazionaleko Lege polemikoa indarrean sartzea izan da, hori guztia, eztabaidarik barik eta parlamentu autonomikoak botoa emon barik legean aurreikusitako igesbide bati esker: APN-k (Kolonia britainiar ohia gobernetako konstituzino txikia lakoa) datozen egunetan proponidu eta onartuko dau Oinarrizko Legera batzea, izan be, horra batuta dagoz urian zuzenean aplikau daitekezan Txina kontinentalaren arauak.\nEgungo egoereari erreparauta, Konstituzinoak autortzen deutson jarduerea bideratzen baino ez dago ANP, Hong Kongen segurtasun nazionala bermatzeko. Oso beharrezkoa da adierazo dau Zhang Yesui-k, Txinako Gobernuko bozeroaileak herrialdeko hitzordurik garrantzitsuenaren aurreko prentsaurrekoan. Arau barriari esker jarduera sezesionista danak, esku-hartze atzerritarrak zein finantza gunean egin daitekezan ekintza terroristak galarazoko dira.\nDuda barik, Pekínek kitu esan dau, pazientzia amaitu jako: Hong Kong erabiltea Txinari kalte egiteko onartezina da zehaztu dau Wang Chen-ek, APN-ko Batzorde Iraunkorreko presidente ordeak. Orain urtebete hasi ziran Hong Kongen komunismoaren kontrako protestak eta Txinako agintari batzuen eretxiz, AEBetako indarrak dira horren guztiaren erantzule. Testuinguru horretan, Oinarrizko Legeko 23. atikuluak agintzen dauenez, Erakunde Legegilea ez da kapaz Segurtasun Nazionaleko Legea onartzeko eta Alderdi Komunistea prest dago zirt edo zart egiteko.\nTxinako agintariek adierazo dabenez, legea persona zehatz batzuei aplikauko jake, sistema ekonomikoan eraginik ez da izango baina erabagia ez da demokraziaren aldekoen gustokoa izan: Hong Kongen akabua da, adierazo dau Human Rights Watch erakundeak. Mekanismo hori erabilita Pekinek alde bakarreko neurriak ezarri leikez Hong Kongen ezelako legegintza-zenbaketa barik adierazo dau Joshua Wong-ek, Goardasolen Iraultzako liderrak. Administrazio Lurralde Bereziko alderdi demokratikoetako agintarientzat sistema biko herrialdea ereduaren kontrako atentadua da (Erresuma Batuak eta Txinak Hong Kong bueltetea erabagi eben 1997an).\nAlde Biko Adierazpenaren arabera, Hong Kongek ez ditu galduko norbanakoen askatasun eta eskubideak, ezta sistema kapitalistea eta legegintza-sistemea 2047. urtera arte. Edozelan be, aitatu hitzarmena sinatu eban gobernadore britainiarrak, Chris Patten-ek uste dau Txinak ez dauela agindutakoa bete eta nazinoarteari eskatu deutso esku hartzeko: Hau guztia eskandaluzkoa da adierazo eban BBC-ri eskainitako alkarrizketan; gero eta argiago dago, Txinak ez dau zintzo jokatzen'gaineratu dau. The Times-en, barriz, Txinako autoritarismoaren aurrean, munduaren jarrera apalegia kritikau eban: Txinak gura dauen moduan ez badoguz egiten gauzak negozio aukerak galduko ditugula pentsetea azkena da; urrezko mendirik ez dago inon, ilusinoa da hori adierazo dau Txinak diktadureari ekin deutsola pentsetan dauen gobernadore ohiak. Txina bildur da iraileko hauteskunde autonomikoetan Hong Kongeko Parlamentuan kontrola ez ete dauen galduko eta horregaitik, aurrekaria ezarriz, Hong Kong Pekinetik gobernetan hasi gura dau, esan dau Martin Lee-k, Alderdi Demokratikoaren sortzaileak. Herritarren artean lege proposamenak eragin dauen bildurraren erakusgarri, VPN aplikazinoak kontratetako jokerea da nagusi, hau da, Harresi Handi Zibernetikoaren gainetik salto egiteko zein igesi doazen inbersoreak erakarteko baliogarriak diranak. Ez gara kikilduko ohartarazo dau Wong-ek Twitter sare sozialean. Dagoeneko makinatxu bat dira manifestazinoetarako deialdiak aitatu sarean eta udea bero-bero datorrela emoten dau.


Tabuari heltzeko garaia | Iritzia | Berria\nTabuari heltzeko garaia\nEgunak daramatza alabak Siria bonbardatu duten frantziarrak nongoak diren galdezka. Itauna ez du edonoiz eta edonola egiten: adibidez, autoan biok bakarrik goazela, bakoitzak geure baitara biltzeko adinako isiltasun dosia geureganatu ondoren. Edo lotarakoan, biharamunera bitarteko azken musua gauzatzean. Galdera botatzen du, nire nola-halako erantzuna aditu, eta isilik geratzen da berriro. Horrenbestez, badakit larritzen duen gaia dela.\nKosta zait, ordea, galderaren zentzuaz ohartzea: «Nongoak dira Siria bonbardatu duten frantziarrak?»... «Nongoak izango dira ba? Frantziakoak!». Jainkotara jolasten duen gurasoaren bizkortasun tautologikoa. Baina, jakina, ezetz, ez dela hori... isiltasun hutsarteen ostean joan da galdera segida osatzen: ea Frantzian nongoak diren... esaterako, Ipar Euskal Herria Frantziaren meneko denez ea euskal herritarrik ba ote dagoen, Baionakorik, kasu. Edo Donibane Lohizunekorik, Azkainekorik, Urruñakorik... eta, asaldura bereziz, ea Hendaiakorik, gure herrikorik, baden. Horrela, azken galdera larrira heldu arte: «Ama, guk ezagutzen dugun inor ba al da Siria bonbardatu dutenen artean?».\nOrduan jabetu naiz kezkaren nondik norakoaz, non kokatzen den mundura handitzen ari den buru txiki horri hainbesteko bazka eman dion espantua: pentsatzean egunero agurtzen duen bizilaguna, edota piszinan irribarre zabalez kasu egiten dion auzokidea, izan daitezkeela bonbardatzaileak. Azken batean, ulertzean mina, erasoa, kaltea, gaitza, hilketak, bortxa, gerra... ez direla gutaz aparteko pantaila eta eremu lausoetan gertatzen, baizik eta gure gorputz zehatzetan. Alegia, gu bezalako jende eta gorputzak direla min, eraso, kalte, gaitz, hilketa, bortxa eta gerren pairatzaile. Geu izan gaitezkeela. Are eta asaldagarriago: gu bezalako jende eta gorputzak direla sarraski horien egile. Geu izan gaitezkeela.\nBehin ondorio horretara helduta pentsatu dut umeak zoragarriak direla, eta, zorionez, haiengan geratzen dela halako batean helduok esnezko hortza balitz bezala galdutako bihotz garbitasuna, zeina gero eta argiago dudan dela egiazko buru argitasunerako baldintza. Halaber, pentsatu dut alabaren pasadizo hori abiaburu egokia dela egun eta hemen dugun pentsagai premiazkoenetako, eta halaber, azkenaldiko taburik handienari heltzeko: indarkeriaren auziari. Helduleku bikaina dudala, besteak beste, mahai gainean jartzeko nolako erraztasunez onartzen ditugun urruneko eta, batik bat, «bestelakotutako» leku eta jendeen sarraskiak, gure etxe atarietan migratzaileen ehizarako jarritako indar armatuen kontrolak, halakoetan bortxarik ez ikusteraino. Aldiz, zenbaterainoko otzan hartzen dugun Altsasukoaren pareko taberna bateko liskarra ia-ia gizateriaren kontrako krimentzat jotzea edota Kataluniako desobedientzia zibileko praktikak terrorismotzat. Horrenbestez, artikulu honen ildoa erabakita jarri naiz ordenagailuaren aurrean, arestian aipatutako horri denari forma ematera.\nEta orduantxe ikusi dut ETAren agiria. Orduantxe orain 40 urte nintzen ume haren oroitzapenak hartu nau, lo hartu aurreko unean min, eraso, kalte, gaitz, hilketa, bortxa eta gerraren hurbiltasunaz ohartu zen harenak. Nire gorputz txikian sentitutako espantuarenak: poliziek tirokatuta hildako hurbilekoarenak, komisariatik pasa ostean gorputza ubel etorritako senide eta lagunenak, beldur eta debekuenak. Baina, batez ere, neure inguruan, neure gu-an, ETAkoa nor ote zen larriduraz pentsatzen zuen haurrarenak: min, eraso, kalte, gaitz hilketa, bortxa eta gerren egile sentiarazten ninduen, eta, era berean, neure eta ulergarri zitzaidan.\nInoiz baino argiago sentitu dut: indarkeriarena dugu egun taburik handiena, eta, horrenbestez, indarkeriaren gainekoa dugu eztabaida zintzo eta, batik bat, libre, premiazkoena. Inoiz berriro gertatuko ez bada.


Mapak eta luburuxkak - Visit Santurtzi\nEraman zurekin Santurtziko interesgune, jatetxe, ostatu eta esperientziak dituen mapa bat.\nZure bisitari ahalik eta etekin handiena ateratzeko.\nJarduera, esperientzia, leku guztiak, eta askoz gehiago mapa bakar batean.\nDeskubritu zer egin dezakezun Santurtzi eta beste udalerri batzuk, adibidez Getxo eta Portugalete, hartzen dituen badia eder honetan.\nZer egin Santurtzin\nSanturtziz gozatzeko ideia asko aurkituko dituzu hemen, jarduera erregular garrantzitsuenen ordutegiak barne.\nKirolaz naturan gozatu nahi baduzu eta Abrako badiaren ikuspegi ahaztezinak izan nahi badituzu, ez ahaztu zure mapa.\nEraman ibilbiderik aipagarrienak zurekin eta ondo pasa.\nAriketa pixka bat?\nNordic Walking Guneak zailtasun maila guztiekin egokitutako ibilbideak eskaintzen ditu.\nKulturaz, naturaz, esperientziaz eta turismo aktiboaz betetako plan guztiak.\nArgazkigintza gustuko dutenentzat, Santurtzi kolorez eta formaz osatutako kaleidoskopioa da.\nHiriko argazkigintza eta itsas edo industria-paisaia batzen dituen leku berezia.\nAntzeman ezazu herri honen esentzia eta izaera, gida honen laguntzaz.\n“Turismo Arduratsuaren Gidaliburua”, zure bidaia esperientzia aberasgarria eta jasangarria izan dadin lagundu nahi duen aholku-gida praktikoa da.\nEzagutu zure eskubideak, Turismoaren Euskal Legea eta nola lagun diezaiokezun ingurumenari egonaldi bikaina eginez.


Xukan taldeak saioa eskainiko du gaur Herri Antzokian — dantzan.eus\nHemen zaude: Hasiera › Hemeroteka › Xukan taldeak saioa eskainiko du gaur Herri Antzokian\nXukan taldeak saioa eskainiko du gaur Herri Antzokian\n'Iturrian zer dago?' lanean dantza, bertsoak eta trikitixa uztartzen dituzte\nAntzinako labadero batetan suertatzen den sedukzio artistikoa da. Bertan egingo dute topo, arropak garbitzera joan diren ama-alabak eta baserritik, ferira doazen aita-semeak, azken hauek ahoa freskatzeko asmoarekin hurbiltzen direlarik iturrira.Historioak bere bidea jarraitzen du, bertsolarien bapatekotasunaren gidaritzapean eta gizon eta emakumeen taldeen arteko sedukzio eta maitasun jolasak tartekatzen direlarik.\nDantzariek, ohiko fandango eta arin-arinei, koreografia berriak eta gainerako erritmo ezagunak erantsiko dizkiete, hala nola, tangoa eta balsa bezalako dantzak. Izan ere saio honetan eskainiko diren dantza guztiek, euskal dantzak hartzen dituzte oinarritzat. Dantzari, bertsolari eta trikitilarien lanen arteko uztartzeak sortzen duelarik mutil eta nesken arteko sedukzio jolasak era bitxi batetan ikustaraztea.\nTaldeko partaideak esperientziadunak dira bakoitza bere arloan, honela trikitilariak Ion Ansorregi eta Andoni Larrañaga izango dira. Bertsolari lanetan Angel Mari Peñagarikano eta Andoni Egaña arituko dira eta dantzarien artean beraien ibilbideagatik ezagunak diren hainbat gazte.\nMutilen artean, Iban Agote, oso gaztetatik dantzan hasita eta hainbat txapelketa irabazitakoa dugu, 1988an eta 97an Gipuzkoa eta Euskal Herriko txapeldun, baita Lezo, Orereta eta Hernaniko lehiketatan garaile gertatutakoa ere. Bestalde Laxok taldeko sortzailea da eta hainbat talderekin kolaborazio gisa koreografiak sortzen aritua da. Talde honetako sortzaile ere Kimetz Larrañaga dugu, hau ere Gipuzkoa eta Euskal Herriko txapelketatan garaile 98, 99 eta 2000 urtetan. Aitor Sorazuk, 15 urtez txapelketatan aritutako dantzariak, Laxok taldearen Upeletan erronka emanaldian parte hartu du ere.\nNeskei dagokienez, Ainara Olamusu, hau ere hainbat urtetan txapelketatan aritutako dantzaria eta Kemen dantza taldearekin hainbat koreografia berri sortutakoa. Berekin batera, Idurre Salvador, Ereintza eta Aurtzaka dantza taldetatik pasatakoa eta orain Nahia dantza taldearekin koreografia berriak sortzen ari dena.\nBeraz, gauean hiru disziplina hauen arteko elkarlanaz gozatu ahal izango da Herri Antzokian. Barrenan dituzte sarrerak salgai.


Christina Grimmie - Wikipedia, entziklopedia askea.\nMarlton, 1994ko martxoaren 12a\nOrlando Regional Medical Center (en) , 2016ko ekainaren 10a (22 urte)\nKevin James Loibl (en)\nabeslaria, musikagilea, piano-jotzailea, youtuberra, aktorea, estudioko musikaria eta telebista-ekoizlea\nChristina Victoria Grimmie (Marlton, NJ, 1994ko martxoaren 12a - Orlando, Florida, 2016ko ekainaren 10a), YouTuber, abeslari, konpositore eta aktore estatubatuarra izan zen. 2009an, abesti ezagunen bertsioak Youtubera igotzen hasi zen. Find Me (2011) bere EPa kaleratu ondoren, milioi bat harpidedun lortu zituen YouTube kanalean. Bere kanalak bi milioi harpidedun lortu ondoren, estudioko lehen diskoa kaleratu zuen, With Love (2013).\n2014an, Grimmie lehiakide izan zen The Voice programaren seigarren denboraldian, eta hirugarren postuan sailkatu zen. Adam Levine, ikuskizuneko bere entrenatzaileak, finalean iragarri zuen emaitzak edozein izanda ere, 222 Records diskoetxearekin sinatuko zuela. Lil Wayne-k Young Money Entertainment bere zigiluan sinatzea ere eskaini zion. Island Records-en sinatu zuen aldi labur batez.\n2016an, Grimmiek bigarren EPa kaleratu zuen, Side A. Urte horretan bertan, aktore rol batean ere parte hartu zuen, The Matchbreaker filmean lehenengo agerpen bakarra egiten. 2016ko ekainaren 10ean, Grimmie tiroz hil zuen bere buruaz beste egin zuen zaletu batek; tiroketa autografoak sinatzen ari zela gertatu zen, Orlando-n (Florida) kokatutako The Plaza Live antzokian egindako emanaldi baten ondoren.\n2017an, Side B, bere Side A EParen hilondoko jarraipena, eskuragarri egon zen Spotify-n eta iTunes-en . 2017ko ekainaren 9an, Grimmie-ren bigarren eta azken diskoa, All Is Vanity, argitaratu zen hil ondoren. 2019an, bere YouTube kanala lau milioi harpidedunetara iritsi zen.\nOrriaren azken aldaketa: 26 azaroa 2020, 19:49.


Britainia By Train - 8 Eta Off-Track aholkuak On | Save A Train\nHasiera > Tren Bidaia Bretainia > Britainia By Train - 8 Eta Off-Track aholkuak On\n(Azken aldaketa On: 16/01/2021)\nBritainia bedeinkatu trenbide sare oparoa bertan eragina izan du bere gizarte-ek historia eta belaunaldiz belaunaldi garapen ekonomikoa.\nEta bazaude bat tren-zalea, UK trenbide bat oporretan jarduera liluragarri errazten kokapenak modu guztiak Aberdeen Penzance.\nBeraz bada zure bihotza Britainia ikusten trenez ezarri, Hemen zazpi eta off-track aholkuak.\nGlasgow Central Station bisitatzen ezinbestekoa da - ez duzu bakarrik konektatu Eskoziako da eszeniko gutizia, baina badu gainera, a 91 ehuneko onespena watchdog Transport Focus batetik tasa, geltoki maisu Paul Lyons lau gidatuak, egun bat doa eta izarrak bere BBC telesail propioan da.\nBirmingham New Street bezeroen gogobetetze maila altua duen beste geltoki bat da. West Midlands trenbide ardatza guztiz ere, birgaitua izan zen 2015 eta aukera dauka cool jatetxe, Zulo-stop bat ezin hobea - bat-etxe Bost Mutilak hanburgesa joint barne.\nEz dago benetako tren zalea Britainia utziko ondo Londresko King Cross Station esploratzen gabe. King Cross ondoan da St Pancras underground Station, Regent hurbil Park eta The British Library, eta Plataforma mistikoaren etxea 9 ¾, Irteera puntua Hogwarts Express - nahikoa esan.\nTren aplikazioa Raildar Erresuma Batuko tren guztietan mapa zuzeneko ezaugarriek trenbide sare - Bertsio dinamikoa are erakusten trenetan mugitzen. Hau tren maitalea fantasiazko aplikazioa ere biltzen pista diseinuetan eta bidegurutzean mapetan - Zer ideia zoragarri bat!\n5. irakurketa Argia\nOraindik riveting trenbide-lotutako irakurketa ondoren, Parallel Lines ikusten egilearen Ian Marchant hartu wry itxura batean 175 Britainia trenak obsesio urte. grina eta umorez penned, sartzen inspirazio ikuspegi bat da British izaera eta kultura.\n6. benetako zaleak Reading\nBerandu batean 19garren eta goiz 20garren mendeak, George Bradshaw trenbide gidak beren eguneko aplikazioak izan ziren eta azken informazioa emandako tren bideak Britainia inguruan eta Europa kontinenteko zehar. The April 1910 gida Britainia Handiko trenbide sarearen gailur ezin hobean idatzi zen eta biblia bihurtu da trenbidezaleentzat. Aurkitu berrargitaratutako edizioak linean Amazonen.\n7. Online ikaskuntza\nFree edo arrazoiz tasatuak Interneterako sarbidea da erraz asko UK tren ibilbide eta hiri-zentroetan eskuragarri, hala bada, zure bidaia luzeagoa parte da sojourn, online maila bat ikasten Anglia Ruskin Urrutiko gustuko etenik jarraitu ahal dituzten. Eta ez da zerbait herrialde ezberdinetan ikaskideekin berriketan buruz bizi-baieztatu inguruan bildu duzun bitartean kostaldeak eta clifftops zehar.\nJarraitu zazpi horiek on eta off-pista bat British trenbide Oporretan ez duzu inoiz ahaztu aholkuak - Ikusten duzu geltokian.\nEz trenbide-bidaia aholkuak duzu? Partekatzeko iruzkinak atalean eta gero behar trena – Save tren batek.\nEz gure blog post txertatzeko zure gune kalera nahi dituzu, bai hartu ahal izango duzu, gure argazki eta testu eta besterik gabe, eman kreditu bat link batekin Blog post honetan, edo hemen klik egiten baduzu: https://iframely.com/embed/https%3A%2F%2Fwww.saveatrain.com%2Fblog%2Fbritain-by-train-8-on-and-off-track-tips%2F%3Flang%3Deu - (Joan behera apur bat ikasi Kodea ikusi)\n#ukrail britainia britrail trenbide tren travelengland\nTren Bidaia Bretainia, Tren Bidaia Txina, Tren Bidaia Frantzia, Tren Bidaia Italia, Train Travel Scotland, Tren Bidaia Erresuma Batua, Bidaia Europan, Bidaia Islandian


Oiartzun ibaiaren ingurumen leheneratze lanak hasi dituzte : Oarsoaldeko Hitza\nOiartzun ibaiaren ingurumen leheneratze lanak hasi dituzte\nOiartzun ibaiaren ingurumen leheneratze lanak hasi ditu URAk Fanderia-Lartzabalen.\nOiartzun ibaian ingurumen leheneratze lanak hasi dituzte.\nOiartzun ibaiaren ingurumen leheneratze lanak hasi ditu URAk Fanderia-Lartzabalen. Erribera basoa berreskuratuko da lan horiekin (haltzadi atlantikoa, lizarrak, hurritzak …) eta Fanderiako meandroaren ezker ertza finkatuko dute 300 metroan zehar gaur egun ematen den narriadura gelditzeko. Horretarako bioingeniaritza teknika ezberdinak erabiliko dituzte. Proiektuak, Eskualdeko Garapenerako Europako Funtsaren finantziazioa jaso du.\nUholde arrisku handiko eremu batean onurak ekarriko dituela proiektuak esan du Errenteriako Udalak, “eremu hori uholde arriskuaren ebaluazioan zehaztu zen eta lanok, etorkizunean, eremuan uholde arriskua murrizteko egingo diren beste egiturazko jarduera batzuen osagarri izango dira”.\nUraren Euskal Agentziak eta Errenteriako Udalak aurten sinatu duten lankidetza hitzarmenaren barruan kokatu dituzte lanak. Akordioaren bidez, Errenteria igarotzen duen ibaiaren hiri eremuetan pilatzen diren hondakin eta beste oztopo batzuk jasotzen jarraitzeko konpromisoa hartu zuen udalak, azken urteetan egin duen moduan. URAk berriz, udalerria zeharkatzen duten ibaien ibilgu eta ertzetan ingurumena leheneratzeko hainbat jarduera egiteko konpromisoa.\nLanekin zuhaitzak berrituko dituzte, baina anfibioentzako hezegunea egingo dute halaber, baita espezie inbaditzaileak eta Fanderiako platanondoak kendu. Honako lanak, 2015eko abenduan Oiartzun ibaiaren habitata hobetzeko udalak abiatutako planaren barruan kokatu dituzte. Besteak beste, Fanderiako presa zaharraren arrapala, ur beltzen saneamendua eta uren kalitatearen hobekuntza, erribera basoaren leheneratzea, eta izokin arruntaren itzulera dira landutakoak orain arte.


Batzordeak berrikuntzaren adierazle berria jarri du abian - EBko txostena\nEuropako Batzordeak proposatutako adierazle berri baten arabera, Suedia, Alemania, Irlanda eta Luxenburgo dira berrikuntzari etekin handiena ateratzen dioten kideak. 'Berrikuntzaren Irteeraren Adierazleak' sektore berritzaileen ideiak merkatura iristeko neurria neurtzen du, lanpostu hobeak eskainiz eta Europa lehiakorragoa bihurtuz. Adierazlea EBko buruzagiek berrikuntza nazionaleko politikak erreferentzia egiteko eskatuta garatu zen, eta EBko herrialdeen artean alde nabarmenak mantentzen direla erakusten du. EBk, oro har, nazioarteko konparazioan emaitza ona du, nahiz eta mundu osoko ekonomia berritzaile batzuen atzean jarraitzen duen (MEMO / 13 / 782).\nMáire Geoghegan-Quinn Ikerketa, Berrikuntza eta Zientzia komisarioak esan zuen: "Europar Batasunak ideia bikain gehiago bihurtu behar ditu produktu eta zerbitzu arrakastatsu bihurtzeko ekonomia globalean lider izateko. Gainera, kezkagarria den" berrikuntza arraila "itxi behar dugu. Proposatutako adierazlea herrialdeek neurriak hartu behar dituzten eremuak zehazten lagunduko digu. "\nProposatutako adierazle berrikuntza kide estatu osoan irteera (100 2010 EBko batez besteko multzoa) sorta zabal bat erakusten du:\ntop interprete EBn zor beren ranking ondo egiten hainbat edo guztiak honako faktoreen gainean: ekonomia bat ezagutzan intentsiboak diren sektoreetara kuota altua, azkar hazten enpresa berritzaileak, patente eta esportazioak lehiakorrak maila altua.\nProposatutako adierazlearen berritasuna berrikuntzaren irteeran oinarritzen dela da. Horrela, Batzordearen Berrikuntza Batasuneko Puntuazio Taula (IUS) eta Laburpen Berrikuntzaren Indizea (SII) osatzen ditu (IP / 13 / 270). Hauek ebaluatzeko berrikuntza estatu kideek eta EBko errendimendua zabalduena, 24 berrikuntza adierazleen Sarrerek, etekinak eta irteerak barne multzo zabal baten aurka.\nBerrikuntza irteera da zabal eta sektore diferentea da sektorean. proposatutako adierazle beren politika garrantzi aukeratutako lau osagai oinarritzen da.\nBerrikuntza teknologikoa patenteen arabera neurtzen da.\nezagutza intentsiboko jardueretan enplegu guztiaren ehuneko moduan enplegua.\nEzagutza-maila handiko ondasun eta zerbitzuen lehiakortasuna. Hau da, bai merkataritza goi-teknologiako eta ertain-teknologiako produktuak saldoaren ekarpena guztizko balantze komertzial, eta ezagutza-maila handiko zerbitzu zerbitzuen esportazio-kuota gisa oinarrituta.\nAzkar hazten sektore berritzaileen enpresek enplegua.\nbatzuk-EB ez herrialdeekin alderatuz, ikus daiteke EB osoan bezala, ez dela ongi. Suitzan eta Japonian izan argi performance beruna, baina EBko gehiago edo gutxiago, nahiz eta Estatu Batuetan dituzten berrikuntza irteeran.\nHiru hazkunde adimendun, jasangarri eta inklusiboetarako Europa 2020 estrategia bost adierazle nagusik oinarritzen da. Horietako bat Ikerketa eta Garapenerako (I + G) baldintzak hobetzea da, I + Gko inbertsio maila publiko eta pribatu konbinatuak BPGaren% 3ra igotzeko helburuarekin. I + G intentsitate adierazle hori osatzeko, Europako Kontseiluak berrikuntzaren adierazle bakarra garatzeko agindua eman zion Batzordeari.\nGai erlazionatuak:berrikuntza adierazleMáire Geoghegan-Quinn


Zein dira Gmail-en ezkutuko ezaugarriak? ▷ ➡ Jarraitzaileak ▷ ➡\nJarraitzaileak ▷ ➡\nErosi jarraitzaileak 😍\nTik Tok Jarraitzaileak\nZein dira Gmail-en ezkutuko ezaugarriak?\n12 daiteke, 2021 0 iruzkinak 523\nBatzuetan hori sentitzen dugu ordu asko ematen ditugu posta egiaztatzen eta sarrera ontzira joaten hau beste plataformekin gertatzen da eta agian Gmail-ekin gertatzen da. Hala ere, Google-k erabiltzaileei ahalik eta etekinik handiena atera die Gmail-i zeregin errepikakorrak kentzeko tresnekin.\nZeintzuk dira Gmail-en ezkutuko funtzioak.\nBidali mezu elektronikoak "Lo" atalera: Funtzio honi esker mezu elektronikoak aukeratu eta sarrera ontzia kendu dezakezu data berriarekin ezartzeko, hau da, sarrera ontzia adierazitako orduan agertuko da. Horretarako "Errepikatu" edo "Errepikatu" tresna erabili behar duzu.\nNorberaren oroigarriak: Gmail-ek mezu elektronikoak sarrera-ontziaren goialdean kokatzen ditu automatikoki hainbat egunetan jarraipena izan ezean.\nAntolatu gertaera Gmail-eko Calendar-rekin: Calendar Google aplikazio bat da, Gmail-en eskuinaldean kokatuta dagoena eta gertaera bat antolatzeko edo gogorarazle bat hautatzeko aukera ematen du.\nAntolaketa zehatza: Erabili etiketak eta iragazkiak hartzaile jakin batetik datozen edo hitz zehatz batekin aipatzen diren mezu elektronikoak antolatzeko aukera emango dizutenak, hori automatikoki egingo da.\nGmail-ek zer idatziko duzun aurreikusten du: Gmail-ek bi funtzio adimendun ditu, esaldiak osatzeko eta sarrerako mezuen erantzunak emateko aukera ematen dutenak. Horretarako, "Erantzun adimenduna" edo "Idazketa adimenduna" erabili behar dituzu, idatzi gabeko milaka eta milaka milioi pertsonaia aurrezten dizkizuten funtzioak.\nHelbide elektroniko anitz: Zure helbidean bertsio kopuru bat izan nahi baduzu, gehitu azken epe bat zure helbide elektronikoan. Adibidez: [posta elektroniko bidez babestua] que a [posta elektroniko bidez babestua]. O [posta elektroniko bidez babestua] edo edozein aldaketa, Google-k mezu elektroniko berak bidali zituela.\nTeklatuko lasterbideak: Denbora aurrezteko eta zuzenean sartzeko aukera ematen du, sakatu behar duzun leiho berri bat lortzeko? eta ondorengo zerrenda agertuko da:\nKtrl + Sartu mezua bidaltzea esan nahi du.\nCtrl + Shift + b esan nahi du gehitu Bcc hartzaileak.\nKtrl + Maius + c cc hartzaileak gehitzea esan nahi du.\nKtrl +. hurrengo leihora aurreratu nahi dela esan nahi du.\nLasterbide aurreratuak: Lasterbide pertsonalizatuen funtzioa du eta leiho berri bat irekitzerakoan aldatu egiten dira, elkarrizketa zakarrontzira eraman arte.\nEzarpen aurreratu hauek egiteko honako hau egin beharko zenuke:\nEzarpenen taula goiko eskuineko izkinan.\nSarbide zuzenas teklatua.\nEzarpen aurreratuen zerrenda:\n/: jarri kurtsorea bilaketa-koadroan\nc: idatzi mezu berria\nd: idatzi mezu bat fitxa berri batean\nZure mezuen babeskopia egin: Zure mezuen segurtasun kopia bat egin nahi baduzu, kopia bat egiten duen posta elektronikoko kontu bati harpidetza egin behar diozu eta zure Gmail kontuan konfiguratu behar duzu, mezu elektronikoak sarrera ontzi nagusira bidaltzeko.\nOndoren, berriro bidali sarrerako mezuaren kopia.\nBete helbidea posta elektronikoa.\n1 Zeintzuk dira Gmail-en ezkutuko funtzioak.\n2 Ezarpen aurreratu hauek egiteko honako hau egin beharko zenuke:\n3 Ezarpen aurreratuen zerrenda:\n4 Egin hau:\nInstagram-en gutunak moztu eta itsasteko\n12 daiteke, 2021\nZein dira Gmail-en funtzioak?\nNola babestu nire kontua twitterren?\nInstagram jarraitzaile $0.00\nJarraitzaileak 😍 $0.00\nTwitter Jarraitzaileak $0.00\nTik Tok Jarraitzaileak $0.00\nFacebookeko jarraitzaileak $0.00\nYoutubeko harpidedunak $0.00\nUrria 2, 2019\nInstagram-en gutunak Kopiatu eta Itsatsi\nUrtarrilaren 20, 2019\nSar zaitez Instagram izen on hauekin\nUrtarrilaren 28, 2019\nSartu Instagramera egiaztapen koderik gabe\nUztaila 12, 2019\nInstagram-ek erabiltzaileak ez dituela esaten diozunean\nOtsailaren 28, 2019\nInstagram Jarraitzaileen sorgailua\nEzagutuz AEBetako Bidaia


Sarraskiaren aurreko langile borrokak oroituko ditu ‘Vitoria, 3 de Marzo’ filmak – Vitoria, 3 de Marzo – La Película\nSarraskiaren aurreko langile borrokak oroituko ditu ‘Vitoria, 3 de Marzo’ filmak\n1976ko Martxoaren 3ko sarraskia gertatu zen lekuan, Zaramagako San Frantzisko elizan, garatu da ‘Vitoria, 3 de Marzo’ pelikularen grabaketaren laugarren astea. Bi astez, barrualdeetan trama ezberdinak grabatu ostean, sekuentzia jendetsuenak, zailenak eta dramatikoenak filmatu dira egun hauetan.\n‘Vitoria, 3 de Marzo’ filmeko aktore sekundario batzuekin hitz egin dugu, euren pertsonaiak ezagutzeko eta pelikula hau osatzen duten langile borroken testuingurura hurbiltzeko.\nAne Pikazak Blanca interpretatuko du, grebalaria eta 70ko hamarkadako “lehen” feministetako bat. Iñaki Rikarte Javier izango da, benetako pertsonai historiko ezberdinetan oinarritutako buruzagi sindikala. Biak pelikulako protagonista den Mikelen lagunak eta pisukideak dira.\nBestalde, Iñigo de la Iglesia ‘El Rubio’ izango da, sindikatu bertikaleko buruzagietako bat; asanbladetan parte hartuko du, baina ikuspegi kontserbadoreago batekin, kideekin alderatuta.\nGainera, beste pertsonai batzuk topatuko ditugu, besteak beste: Rufino, José Antonio Lobatok interpretatutako langile beteranoa, grebarekin bat egitea erabakiko duena; edo bere lankidea, Imanol, bera baino gazteagoa, Gaizka Ugartek interpretatuta.\nPosted in BIDEOAKTagged 3 de Marzo, filma, Gasteiz, Martxoak 3, pelikula, Vitoria\nPrev ‘Vitoria, 3 de Marzo’ beharrezko filmaren kasting-a\nNext 4. astea | Zaramagako San Frantzisko elizako sarraskia gogora ekarri du ‘Vitoria, 3 de Marzo’ pelikulak